text:
Amateka akunze kuranga abahanzi muri rusange,usanga bakunze kwivuga ibigwi by’abasore cyangwa inkumi baryamanye nabo mu gihe baba bamaze kuba ibyamamare yewe hariho n’abakunze kwibeshyera kugirango abafana babo barusheho kubemera bitewe n’abo bavuga ko baryamanye n’abo.
Amateka akunze kuranga abahanzi muri rusange,usanga bakunze kwivuga ibigwi by’abasore cyangwa inkumi baryamanye nabo mu gihe baba bamaze kuba ibyamamare yewe hariho n’abakunze kwibeshyera kugirango abafana babo barusheho kubemera bitewe n’abo bavuga ko baryamanye n’abo.
Ni muri urwo rwego rero twagerageje kwifashisha bimwe mu byegeranyo byakozwe n’imbuga zitandukanye mu kubakusanyiriza urutonde rw’abahanzi 5 b’ibyamamare batavuzweho ubusambanyi babaye ibyamamare gusa, ahubwo no mu gihe bari bakiri bato babwijanditsemo bagatakaza ubumanzi n’ubusugi imburagihe.
5. Britney Spears
Uyu muhanzi yatangiye kumenyekana cyane ubwo hadukaga inkuru ko akundana na Justin Timberlake, izi nkuru zavugaga ko igihe cyose bamaze bakundana batigeze baryamana na rimwe, gusa amakuru yatangajwe na Mama w’uyu muhanzi mu gitabo yamwanditseho yavugaga ko Britney yatakaje ubusugi afite imyaka 14 gusa.
Yanavuze kandi ko afite imyaka 13 yari yaratangiye kunywa inzoga, muri iki gitabo kandi bavugamo ko uyu muhanzi yinjiye murukundo rwa nyarwo afite imyaka 18, ubwo yakundanaga n’umukinnnyi w’umupira w’amaguru.
4. Puff Diddy
Sean “Diddy” Combs kuri ubu ubarizwa mu baherwe ba mbere ku isi yatangarije Playboy Magazine ko yatakaje ubumanzi bwe afite imyaka 7, icyo gihe ngo yakundanaga n’umukobwa warufite imyaka hagati y’icyenda n’icumi, icyo gihe ngo yabikoze atabigambiriye ahubwo ni mama we na mushiki we bamuhanishije kuryamana n’uwo mwana w’umukobwa, Puff Daddy kandi yatangaje ko ku myaka 13 aribwo yabikoze byanyabyo, azi ibyo ari gukora.
3. Celine Dion
Umuhanzikazi Celine Dion wanapfushije umugabo we mu myaka yatambutse avuga uburyo yatakaje ubusugi bwa mbere yagize ati" icyo gihe hari muri Dublin, byari ibihe ntashobora kwibagirwa, hari tariki ya 30 Mata 1988.
Hari mu ijoro mu marushanwa ya Eurovision, yansanze mucyumba yicara impande z’igitanda, icyo gihe nari nigunze, yaramfashaga mumuziki ninabwo bwa mbere naryamanye nawe.
Icyo gihe ninabwo nahise mushyira muri gahunda z’ubuzima bwanjye kuburyo bufatika, sinavuga ko aribwo natakaje ubusugi bwambere kuko mfite imyaka 12 nakinnye iby’abana’’. aya makuru Dion yayatangaje mu kwezi kwu Ukwakira 2012, muri Documantaire yavugaga ku buzima bwe.
2. Lil Wayne
Aganira na Play Boy muri Mata 2009,Umuhanzi uzwiho kuryamana n’abagore batabarika Lil wayne, avuga ko yasambanye bwa mbere afite imyaka 11 mu gihe ukobwa yari afite imyaka 13.
Yagize ati’’ Narimfite imyaka 11, umukobwa yarafite imyaka 13, twakoze ibintu turi mu mikino, udashobora gutekereza ko umwana uri muri icyo kigero yabikora, ubwo twatangiye dukina ibyitwa board game, hashize akanya anyandikira amagambo afitanye isano no kuryamana, ntago narinzi n’icyo bisobanuye nari umwana, ubwo twakomeje undi mukino bigeraho ambwira ahantu njya ansangayo ankuramo imyenda, ndamureka akora ibyo yashakaga, naravuze nti uku ni ukuzimu ndimo, nibwo natakaje ubumanzi bwa mbere’’.
1. Chris Brown
Chris Brown aganira na The Guardian, yatangaje ko yatakaje ubumanzi afite imyaka 8, yavuzeko yabutakarije kumukobwa wari hagati y’imyaka 14 na 15.
Uyu musore yaje gukomeza gukunda abagore barimo n’umuhanzikazi Rihanna ndetse na nyuma yo gutandukana yashatse abandi binakomeza kuvuga ko baryamanaga umusubirizo.
Ndacyayisenga Fred
Ibitekerezo
Ibi si ibigwi byo kwivuga Kanda hano umusubize
Dutuye kuri iyi si yibisazi,dushaka twohinduka, Kanda hano umusubize
biteye agahinda Kanda hano umusubize
njye njyize20 nyiri impanzi Kanda hano umusubize
birababaje. Kanda hano umusubize
Aba STARS,kimwe na millions nyinshi z'abantu batuye isi,babona ko ubuzima ari kwishimisha muli sex.Nyamara ni icyaha kizatuma izo millions z'abantu batuye isi batazaba mu bwami bw'imana (1 Abakorinto 6:9,10).Iyo bapfuye biba birangiye. Mu byukuri,Bible ivuga ko imana yanga cyane aba STARS kuko bakora ibintu byinshi imana yanga (ubusambanyi cyane cyane,ibiyobyabwenge,etc...). Muli Luke 16:15,haravuga ngo:"What is exalted by men is disgusted by God".Birababaje cyane kubona Billions z'abantu batuye isi banga kumvira imana.Bararwana,barasambana,baricana,bariba,etc...Bible ntacyo ibabwiye,nyamara bose bayitunze iwabo.Nubwo bimeze gutyo,imana yashyizeho gahunda yayo.Yashyizeho UMUNSI w'imperuka ubwo izica abantu bose banga kuyumvira (Yeremiya 25:33).Izasigaza gusa abantu bake bayumvira,bazatura mu isi izaba Paradizo,abandi bakajya mu ijuru (2 Petero 3:13).Abo nibo bonyine bazahabwa ubuzima bw'iteka (Zaburi 37:29).Dukora uko dushoboye tukajya mu mihanda no mu ngo z'abantu kubabwiriza ngo bahinduke,ariko abumva ni bake cyane.Ese ntabwo muzi ko imana yigeze kwica abantu bose bali batuye isi ku gihe cya NOWA,ibahora kwanga kuyumvira?Hashize imyaka 4 300.Harokotse abantu 8 gusa bayumviraga.YESU ubwe yahamije ko ibyo bintu byabayeho (Matayo 24:37-39).Nubwo mwanga kumva,uwo MUNSI w'imperuka urahari kandi uri hafi cyane,iyo urebye ibintu birimo kubera mu isi bitabagaho mbere (Climate change,ibitwaro bya kirimbuzi birimo kwiyongera cyane,etc...NIMUKANGUKE.ISI yikomeza kubashuka.Mushake imana,muyikorere.Soma muli Yohana 14:12 wumve UMURIMO imana isaba abakristu nyakuri bose. Kanda hano umusubize
Mbega Umugabo Utwigishije Imana Ikongerere Ubwenge Ukomeze Udufashe Kanda hano umusubize
Mbega birakaze. arko ntacyantangaza keretse Atari abahanzi Kanda hano umusubize
Birababaje none se abahanzi bo mu rwanda gute se bo????ngo social mula nabandi barasambana .bagiye bamera nka dani vumbi,tom close,pedro someone,king james nabandi bakitwara neza?? Kanda hano umusubize


c: text/html

text:
Ev Kwizera Emmanuel na Kunda Thérèse bari bamaranye imyaka 10 babana nk’umugabo n’umugore, bakaba barabyaranye abana batatu. Nkuko Inyarwanda.com tubikesha abo mu muryango wa Ev Kwizera Emmanuel, ubwo ubwo yasezeraga ku mugore we nyakwigendera Kunda Thérèse, Ev Kwizera Emmanuel yagize ati:
Kunda yari umugore wanjye, twari tumaranye imyaka 10. Muri iyo myaka yose yanyeretse ko kubana hagati y’abashakanye bishoboka kandi ko ibyo twizera ari ukuri. Ubu, ndi uwo ndi we mu murimo w’Imana kubera ko yambereye umugore mwiza. Yahoraga yishimye, yari intwari, yakundaga bose kandi yari umunyabwenge.
Umuvugabutumwa Kwizera Emmanuel
“Kubana neza hagati y’abashakanye birashoboka!” Uru ni rwo rwibutso rukomeye Evangelist KWIZERA Emmanuel asigiwe n’uwari umudamu we KUNDA Thérèse, watabarutse ku mugoroba wo ku Cyumweru tariki 6 Kanama 2017 azize indwara ya cancer y’umwijima. Hari hashize iminsi micye aba babyeyi b’abana batatu, bizihije isabukuru y’imyaka 10 bamaze barushinze.
Kunda Thérèse yari amaze imyaka 10 akorera umuryango MSH (Management Sciences for Health), aho yagiraga uruhare runini mu migendekere myiza ya Mutuel de Santé. Uyu mubyeyi kandi yari azwi cyane mu murimo w’Imana kuva akiri muri Kaminuza y’u Rwanda i Butare, ari naho yakiriye Yesu nk’Umwami n’Umukiza w’ubugingo bwe.
Kunda Thérèse atabarutse yari umudiyakoni mu itorero Evangelical Restoration Church, by’umwihariko muri Paroisse ya Kimisagara, aho yibukwa nk’umwe mu bayoboye urubyiruko ndetse no mu batangije igiterane cy’umuryango. Yari umujyanama w’abashakanye, abafasha kubakira ingo zabo ku ndangagaciro za gikristo. Mu gihe cy’uburwayi bwe, Kunda Thérèse yakomeje kwiringira Imana.
Nyakwigendera Kunda na Ev Kwizera Emmanuel bari baherutse kwizihiza isabukuru y'imyaka 10 bari bamaze babana
Evangelist Kwizera Emmanuel ni umuvugabutumwa uzwi cyane mu Rwanda ndetse no mu mahanga. Ubu ni umwe mu bagize ihuriro ry’ivugabutumwa Lausane Movement, aho ashinzwe ivugabutumwa ku isi. Kwizera Emmanuel yanabaye umuyobozi mu muryango nyafrika w’ivugabutumwa witwa AEE (African Evangelic Enterprise) ndetse yabaye n’umuyobozi w'umuryango GBUR (Union des Groupes Biblique au Rwanda) uhuza imiryango y'abanyeshuri ivuga ubutumwa bushingiye kuri Bibiliya mu mashuri yisumbuye na Kaminuza (GBU).
Gahunda yo gusezera kuri Kunda Thérèse no kumushyingura kuri uyu wa Kane tariki 10 Kanama 2017
Saa Tatu za mu gitondo (9:00): Gusezera kuri Nyakwigendera mu rugo i Rebero, mu mudugudu wa BNR
Saa Yine n'igice za mu gitondo (10:30): Amasengesho yo kumusezera, Evangelical Restoration Church Kimisagara
Saa Cyenda z'amanywa (15:00): Gushyingura mu irimbi rya Rusororo
Nyakwigendera Kunda Therese asigiye Ev Kwizera abana bato cyane

robotstxt: allowed

filter: keep


text:
Nubwo bimeze bityo, inyandiko nyinshi zigaragaza ko Bibiliya ari cyo gitabo kigurwa ndetse kigasomwa na benshi ku Isi bashobora kuba abasaga kimwe cya kabiri cy’abatuye Isi nzima.
Ibi bituma abakirisitu bayiha agaciro gakomeye bakavuga ko amagambo ayanditsemo ari umutsima utunga ubugingo.
Korowani igwa mu ntege Bibiliya mu gusomwa cyane kandi abayoboke b’idini ya Islam na bo bayiha ubudahangarwa bukomeye.
Mu kiganiro IGIHE yagiranye na Padiri Cyrille Uwizeye, Umuyobozi wungirije wa Societe Biblique, hamwe na Imamu w’Umujyi wa Kigali Sheikh, Sindayigaya Musa, basobanuye agaciro k’ibi bitabo ndetse n’isano bifitanye.
N’iki Bibiliya ihuje na Korowani?
Padiri Cyrille Uwizeye, ubarizwa muri Paruwase ya Byimana, yemeje ko Bibiliya na Korowani bifitanye isano ndetse ko bifite n’icyo bitandukaniyeho.
Yagize ati “Ikintu gikomeye bihuriyeho ni uko byombi ari ibitabo bitagatifu abantu basangamo ubutumwa bagezwaho n’Imana, kandi ubwo butumwa bukabafasha kumenya uko bitwara mu buzima bwa buri munsi. »
Yongeyeho ko ibi bitabo uko ari bibiri ari byo bisomwa kurusha ibindi ngo kuko nka Korowani ishobora kuba isoma na 1/5 cy’abantu batuye Isi, Bibiliya yo igasomwa n’abarenze abo cyane cyane ko ari cyo gitabo cya mbere gisomwa n’abantu benshi ku Isi.
Ikindi kandi mu bitabo byombi hagaragaramo imirongo ivuga ku mateka ya Yesu (Isa), Aburahamu ( Ibrahim), Bikiramariya ( Mariyam), Yozefu (Yousuf) n’ibindi.
Aho Bibiliya na Korowani bitandukaniye
Bibiliya, ni ijambo rikomoka mu kigereki ‘ta biblia’ bisobanura ibitabo byinshi bikoze igitabo kimwe, mu gihe Korowani ari ijambo ryo mu cyarabu rivuga “ Ibisomwa bitagatifu” uretse ko igisobanuro nyacyo cyaryo risobanura ubutumwa bw’Imana cyangwa amagambo yayo.
Imamu w’Umujyi wa Kigali Sheikh, Sindayigaya Musa we, yemeza ko Korowani ari igitabo gitagatifu cy’Imana cyahishuriwe Intumwa Muhammad ifite imyaka 40 ibinyujije ku mu malayika wayo Jibril cyangwa se Gabriel, ahagana mu mwaka wa 611 nyuma y’ivuka rya Yezu.
Bibiliya igizwe n’ibitabo byinshi bigabanyijemo imitwe cyangwa ibice na ho Korowani ikagirwa n’ibyo bita ’Sura’ twagereranya n’imitwe na ’Aya’ twagereranya n’imirongo muri Bibiliya.Korowani igizwe n’amasura(sourates)114 n’imirongo 6 236.
Bibiliya ikoreshwa n’Abaporotesitanti(Canon Protestant) igizwe n’ibitabo 66, birimo 39 by’Isezerano rya kera na 27 by’Isezerano rishya.
Ni mu gihe Bibiliya ikoreshwa nabayoboke b’idini y’Abagatolika(Canon Catholique) igizwe n’ibitabo 46 by’isezerano rya kera na 27 by’irishya, na ho ikoreshwa n’aba orthodoxe igizwe na 51 hakiyongeraho imigereka mu isezerano rya kera na 27 by’isezerano rishya.
Sheikh Musa Sindayigaya anashimangira ko ubutumwa bukubiye muri Korowani bwagenewe abatuye Isi bose ndetse ko Bibiliya yahishuriwe Intwamwa Isa (yesu) ubutumwa buyikubiyemo bukaba bwaraje bugenewe ubwoko bw’Abayahudi.
Padiri Cyrille we yagize ati «Itandukaniro rya mbere ni igihe ibyo bitabo byandikiwe. Bibiliya ni yo yabanje kwandikwa, Korowani yandikwa nyuma. Hari ukuntu rero Korowani ishobora kuba yarakoresheje ibintu bimwe na bimwe bikomoka muri Bibiliya. Ikindi Bibiliya yanditswe ibinyejana 10. »
Akomeza avuga kandi ko ibi bitabo bitagatifu bifite ikindi bitandukaniyeho, hashingiwe ku babyanditse. Korowani igahamya ko ikomoka ku Mana gusa, mu gihe Bibiliya yo yanditswe n’abantu Imana yahumekeyemo.


text:
Nkuko LINK ihoraho iri aha hejuru ku rubuga ibisobanura, abashaka gutanga itangazo ryabo bagomba kubanza kuriha ahabigenewe ku rubuga. Uwo ariwe wese: yaba abiyita abanyepolitike, abanyamadini, abafite imiryango iharanira n'idaharanira inyungu.
Ni kenshi twagiye duhamagarira abanyarwanda aho bari hose gutanga umuganda wabo kugirango twubake itangazamakuru ritajegajega rigamije kujegeza ingoma y'Ibinywamaraso by'i Kigali. Nta n'umwe wigeze yigaragaza yaba abize za dogitora mu ndimi( igifransa, ikinyarwanda, n'icyongereza, basabwaga kohereza inyandiko) cyangwa se abaherwe batunze ibya Mirenge ku Ntenyo akenshi bakesha UMUBABARO w'abanyarwanda.
Igitangaje ni uko aba bose aribo birirwa batwoherereza amatangazo y'urudaca aho bigaramiye iyo za USA, Canada n'Uburaya ngo nituyabacishirize ku rubuga rwa SHIKAMA!!! Aba bose ntibayobewe inzira y'umusaraba inyandiko inyuramo kugirango ibagereho. Izo nyandiko zikaba arizo zituma Shikama iba icyo iricyo uyu munsi. Hari ibiro bya Shikam bishinzwe gutara amakuru: ababikoramo barahembwa, hari ibyuma bakoresha n'ikoranabuhanga bakoresha: ibi byose bigurwa akayabo, hari aho bakorera: naho harahenda, hari abari mu Rwanda n'ahandi ku isi batara amakuru: aba nabo barahenda.
Nitureke umuco wo kwikunda no gusarura aho tutabibye.
Abenshi nagiye nganira nabo baminuje mu ndimi na politike, wagiye ubona bamfata nkaho ndi umusazi w'icyihebe. Ko ngomba kwitekerereza ku mu ryango wanjye nkishakira amafranga ibindi nkabyihorera, ko Kagame azikenya! Nyamara ntibyateye kabiri, aba nibo birirwa bohereza amatangazo y'ibyo bita amashyaka yabo nabonye ejobundi RUKOKOMA we yita amashyirahamwe(reba itangazo ry'ishyaka rye rishyira mu myanya abayobozi bashya: hariho ngo ushinzwe guhuza ishyaka n'andi mashyirahamwe!), bati dutangarize. Aho kwanga gutanga nk'inyandiko ubishoboye cyangwa kuriha ku rubuga udufaranga tutagize aho duhuriye n'ibya Mirenge ku Ntenyo bafite ntibiri muri rwa rwego ko icyo Kagame Pawulo atahaye umugisha cyose bagomba kukigendera kure! Ibi bisa n'ibyo Pr Lwakabamba Silas yajyaga abaza abarimu n'abayobozi ba Kaminuza nkuru y'u Rwanda, icyo batekereza ku kintu iki n'iki banuma ati yewe murantangaza cyane, muzaba ba " BITAMVAHO " kugeza ryari? Niba batinya ko uwo Kagame abona ko bandika cyangwa batanga inkunga mu itangazamakuru, bagombye no kugira ubwoba bwo gutanga amatangazo yamamaza ibikorwa byabo. Natwe kandi bajye bibuka ko ibyo dukora atari ubugwari, ubugoryi cyangwa ubwihebe nkuko babitekereza, tuzi icyo tugamije kandi ntituzemera ko batugira ibikoresho byabo; Yezu ati: " Uzatinya kumpamya mu maso y'abantu, najye nzatinya kumuhamya mu maso ya data!". Uyu muco wo kurya ibyo tutavunikiye nudacika mu banyarwanda tuzahora mu ntambara z'urudaca; murebe aho turi naho twavuye!Ibi byose n'uyu muco ubifitemo uruhare: uriya ngo ubwoko bwe buvukana imbuto akaba agomba gutegeka akarya abo yita abagaragu abakandagiye ku gakanu!
Abavandimwe bacu bari mu mashyamba ya RDCongo no mu Rwanda bashobora gutanga amatangazo yabo ku buntu
Kubera ko tuzirikana amanywa n'ijoro abavandimwe bacu barenga 250,000 bakiri mu mashyamba ya RDCongo Pawulo Kagame na FPR/RDF bashaka gutsemba nkuko babikoze muri kuva muri 1996 igihe batwikaga inkambi z'impunzi zari muri RDCongo; niyo mpamvu izi ngorwa zemerewe gucisha amatangazo yazo kuri Shikama igihe icyo aricyo cyose kandi mu ndimi zikurikira: Ikinyarwanda, Igifransa, n'icyongereza. Aba tuzi ko twabatereranye twese imyaka 20, Kagame n'Agatsiko batwemeza ko batarenga abantu 120. Nyamara aho Loni itangarije ko barenga 250,000 ngirango aho buri munyarwanda wese ari ufite umutima w'ubumuntu usibye Kagame ufite uw'ibuye, yahise akorwa n'isoni. Niyo mpamvu twe duhisemo kubafungurira amarembo kuri Shikama kuko ariyo nkunga twabona ubu, haramutse habonetse indi ntitwajijinganya kuyitanga ngo Kagame Pawulo atabimenya!
Abandi bashobora gutanga amatangazo yabo ni amashyaka bigaragara ko atagendera mu kwaha kwa FPR akaba atari muri Guverinema y'amaraso iri i Kigali. Impamvu aba nabo amarembo afunguye mu gutambutsa amatangazo yabo ni uko tuzi inzira y'umusaraba bahoramo munzira barimo igana ukwishyira ukizana. Tuzi aho Me Bernard Ntaganda avuye n'ukuntu akomeje gutotezwa n'Agatsiko amanywa n'ijoro. Aba bene data bahanganye n'agatsiko umunsi ku wundi, bafite abayoboke babo n'abari mu buyobozi bishwe cyangwa bafunze nka Icyitonderwa. Aba bantu nta kazi bagira mu gihugu kuko ntawakabaha, bityo bakaba ntaho bakura amafranga yo kuriha amatangazo yabo kuri Shikama. Kuri aba rero, tubijeje nabo ko amarembo afuguwe ku matangazo yabo, haba ku manywa cyangwa ninjoro kandi muri izi ndimi: Igifransa, Icyongereza , n'ikinyarwanda.
Mbaye nshimiye abatanga amatangazo ukuntu bakira neza iri tangazo.
NKUSI Yozefu
Shikamaye.blogspot.no
Shikama Ku kuri na Demukarasi


text:
Gisagara: Beretswe uburyo gukena bidakwiye kuba urwitwazo rwo kurwaza bwaki
Hirya no hino mu gihugu haboneka bamwe mu babyeyi bafite abana bagaragaraho indwara ziterwa n’imirire mibi, akenshi bakisobanura bavuga ko biterwa n’ubukene, kuko batabasha kubona ubushobozi bwo gushaka indyo yuzuye no kuyitegura.
Mu karere ka Gisagara ni hamwe mu hagaragara abana bafite ikibazo cy’imirire mibi, kuko Ubushakashatsi buheruka ku mibereho y’Abanyarwanda (EICV4), bwagaragaje ko Gisagara ari kamwe mu Turere dutatu dukennye cyane mu gihugu, kandi tugaragaramo ikibazo cy’imirire mibi itera abana kugwingira.
Ibi byatumye umuryango utabara imbabare, Croix Rouge-Rwanda ufatanya na Leta gushyiraho gahunda yo gufasha abaturage guhangana n’ikibazo cy’indwara ziterwa n’imirire mibi, hashyirwaho igikoni cy’umudugudu ababyeyi bakigishwa gutegura indyo yuzuye.
Umuhuzabikorwa wa Croix Rouge mu turere twa Huye na Gisagara, Robert Muyenzi, avuga ko kugeza ubu bafite imidugudu 18 bakorana na yo mu karere ka Gisagara kandi hari impinduka imaze kugaragara.
Muyenzi ati “Ubusanzwe Croix Rouge y’u Rwanda ni umufatanyabikorwa wa Leta muri gahunda zitandukanye, imwe muri zo rero ni ukurwanya imirire mibi. Twegera ababyeyi cyane cyane abafite abana bagararaho imirire mibi tukabigisha uko bategura indyo yuzuye, tukayitegurana nabo mu gikoni cy’umudugudu”.
Ubwo kuwa kabiri taliki ya 30 Kanama 2016, Croix Rouge y’u Rwanda yari yasuye abatuye mu mudugudu wa Mbeho, akagari ka Bwiza, umurenge wa Kansi, yabibukije ko badakwiye kwitwaza ko bakennye ngo bitume barwaza indwara ziterwa n’imirire mibi kuko kubona indyo yuzuye bidasaba kuba utunze ibya mirenge.
Ibiryo bitegurirwa mu gikoni cy’umudugudu ni ibiba byazanwe n’abaturage, mu rwego rwo kubereka ko ibyp bahinga bihagije kugira ngo indyo yuzuye iboneke.
Abatuye uyu Mudugudu wa Mbeho babwiye IGIHE ko kuva muri 2012 Croix Rouge yatangira gukorana na bo nta mwana urongera kugira ikibazo cy’imirire mibi.
Christine Nyiyoyita avuga ko na we yari afite umwana ufite ikibazo cy’imirire mibi, ariko ubu yakize kuko yamwitayeho akurikije inyigisho yahawe na Croix Rouge y’u Rwanda.
Niyoyita ati “Sinari nzi ko nafata ibijumba nkabivanga n’imboga, indagara, n’ibishyimbo nkateka, ibyo rero byatumye umwana wanjye ahura n’imirire mibi kuko nabitekaga kimwe ukwacyo n’ikindi ukwacyo. Ubu umwana wanjye yarakize ameze neza numva nishimye cyane kuko mwarimu we ambwira ko azi ubwenge”.
Umuhuzabikorwa wa Croix Rouge mu turere twa Huye na Gisagara, Robert Muyenzi, avuga ko mu muri uyu mudugudu wa Mbeho bahasanze abana 11 barwaye indwara ziterwa n’imirire mibi, ariko kuri ubu bose bamaze gukira.
Mu rwego rwo gukomeza kwirinda ko hari umwana wakongera guhura n’imirire mibi, ababyeyi bari mu midugudu Croix Rouge y’u rwanda ikoreramo babumbiwe hamwe mu matsinda, aho bigishirizwa n’izindi gahunda z’iterambere zirimo kuboneza urubyaro, gutanga mituweli, gukingiza abana, gukorana n’ibigo by’imari, n’izindi.
Izi gahunda zikorwa na Croix Rouge ziza ziyongera kuzashyizweho n’Akarere ka Gisagara, zirimo kwigisha abaturage kugira akarima k’igikoni, ishuri ry’agakono k’umwana ry’iminsi 12 no kumukamishiriza.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Bamwe bandika Celestine, Celestino , Caelestinus Celestyn , Celestino , Celestino
Bimwe mu biranga ba Celestin
Akunda kuba mu myanya y’imbere bityo akumva ko afite inshingano ku bandi ayoboye. Akunda kugaragara neza, yanga ikintu cyakwangiza isura ye bigatuma akora cyane kugira ngo atazagawa.
Celestin ni umuntu ubasha gukemura ibibazo, utagira intonganya muriwe kandi ukunda kuganira. Ni umuntu ushimishije kumureba , afite uburyo bwo gusabana akabasha kwigarurira abandi vuba. Akunda umuryango we cyane ndetse akawitaho.
Kwita ku bandi yumva ko ari inshingano, ahora ateganyiriza ahazaza yumva ko nta muntu wigira ubwe wenda nawe ashobora gukenera abandi niyo yaba ataribo yagiriye neza.
Arigenga mu buzima bwe, yumva ko yakora ibintu yishimiye adashyizweho itegeko na rimwe. Biragoye kugira ngo Celestin ube wamushinja ubunebwe kuko buri munsi aba ahatana kugira ngo abashe kuba umuntu wigize.
Ibyo kwishimisha no gukunda bifata umwanya munini muri we kandi usanga aba ari umuntu abakobwa benshi bifuza gukundana nawe.


text:
Mu ntangiriro za Nyakanga 2016 ni bwo Leta y’u Rwanda yatangiye kwimura abaturage batuye mu birwa bya Mazane na Sharita batuzwa mu Mudugudu w’Icyitegererezo mu Kagari ka Batima mu Murenge wa Rweru.
Mu mpamvu zituma bimurwa harimo no kubafasha kugerwaho n’ibikorwa remezo birimo n’amashuri.
Nubwo aho batujwe hari n’amashuri, kuva bimurwa kugeza ubu hari abana usanga bazerera batarasubira ku ishuri.
Mukasine Agnes ni umwe mu babyeyi bavuga impamvu abana babo batiga biterwa n’ubukene.
Agira ati “Mfite abana bane, impamvu batiga ni uko nta mikoro mfite yo kubagurira ibikoresho by’ishuri birimo inkweto ndetse n’amakayi”.
Gusa, uwitwa Baramvuga Celestin we avuga ko kuba bamwe m ubabyeyi batitabira gushyira abana babo mu ishuri bituruka ku myumvire ikiri hafi.
Ati “Ibi byatangiye tukiba no kirwa aho abana bamwe bakurikiraga ababyeyi mu mazi bajyaga kuroba, ugasanga abo babyeyi batabahwitura ngo bajye mu ishuri”.
Ntibaziyandemye Jean Claude w’imyaka 15 yacikirije ishuri mu mwaka wa mbere w’amashuri abanza.
Agira ati “Njye mbana n’umukecuru utishoboye, nayuye mu ishuri kugira ngo njye mbasha kumushakira icyo kurya. None kuba twarageze aha ndashaka kureba uburyo nasubirayo kuko basigaye baduha ibidutunga”.
Umuyobozi w’Akarere ka Bugesera Wungirije ushinzwe Imibereho Myiza, Uwiragiye Pricille, yamera ko hari abana koko bo muri uwo mudugudu batiga ariko akavuga ko bagifatiye ingamba.
Ati “Tugiye kwihutira gushyira abo bana mu ishuri, ababuze ibikoresho bakabihabwa”.
Imiryango 104 kuri 400 ni yo ku ikubitiro yimuwe mu birwa bya Mazane na Sharita.


text:
Forumirere zirebana na serivisi z' ubutaka rebera hano
1.INYANDIKO ISABA KUGABANYAMO IBICE IKIBANZAISAMBU
2. INYANDIKO ISABA GUHUZA UBUTAKA
3. INYANDIKO ISABA GUKOSORA IMBIBI CYANGWA UBUSO BW’UBUTAKA
4.INYANDIKO ISABA IHEREREKANYA RY’UBURENGANZIRA KU BUTAKA RISHINGIYE KU BUGURE
5. INYANDIKO ISABA IHEREREKANYA RY’UBURENGANZIRA KU BUTAKA RISHINGIYE KU CYEMEZO CY’URUKIKO
6. INYANDIKO ISABA IHEREREKANYA RY’UBURENGANZIRA K’UBUTAKA RISHINGIYE KU BUGURE MURI CYAMUNARA
7.INYANDIKO ISABA IHEREREKANYA RY’UBURENGANZIRA K’UBUTAKA RISHINGIYE KU IZUNGURA
8. INYANDIKO ISABA IHEREREKANYA RY’UBURENGANZIRA K’UBUTAKA RISHINGIYE KU MPANO CYANGWA UMUNANI
9. INYANDIKO ISABA IHEREREKANYA RY’UBURENGANZIRA KU BUTAKA RISHINGIYE KU IGURANA
10.INYANDIKO ISABA IHEREREKANYA RY’UBURENGANZIRA KU BUTAKA KUBERA IYIMURWA KU MPAMVU Z’INYUNGU RUSANGE
11.INYANDIKO ISABA GUKURA MURI REJISITIRI Y’UBUTAKA UWO BWANDITSEHO NYUMA YO KUBWAMBURWA
12. INYANDIKO ISABA IFATIRA RY’UBUTAKA RY’AGATEGANYO
13.INYANDIKO ISABA GUFATIRA UMUTUNGO W’UBUTAKA KUGIRANGO HARANGIZWE IMANZA (SEIZURE)
14.INYANDIKO ISABA GUTAMBAMIRA IHEREKANYA RY’UBUTAKA (CAVEAT)
15.INYANDIKO ISABA KWANDIKISHA AMASEZERANO YO KWATIRA UBUTAKA (Sub-lease)
16 INYANDIKO ISABA UBURENGANZIRA KU BUTAKA BW’UNDI BUKOMOKA KU MITERERE Y’AHANTU(SERVITUDE)
17INYANDIKO ISABA GUHINDUZA IBYANGOMBWA BYATANZWE HASHINGIWE KU MATEGEKO YA KERA HAGATANGWA IBISHINGIYE KU MATEGEKO MASHYA
18.INYANDIKO ISABA GUHINDURA UBUKODE BURAMBYE BUKABA INKONDABUTAKA CYANGWA INKONDABUTAKA NGENANKOMYI
19.INYANDIKO ISABA GUKOSORA CYANGWA GUHINDURA AMAKURU KU BANTU BANDITSE KU BUTAKA (amazina, aderesi, ........)
20. INYANDIKO ISABA GUHINDURA AMAKURU KU ISHYIRAHAMWE RIFITE UBUZIMA GATOZI RYANDITSE KU BUTAKA
ITEKA RYA MINISITIRI RIREBANA N' IMYUBAKIRE
ITEGEKO RYEREKEYE KWIMURA ABANTU KU MPAMVU Z’ INYUNGU RUSANGE
Ahandi wavana amakuru: RNRA


text:
Umukunzi w’ikinyamakuru www.touchrwanda.com yaratwandikiye asaba inama kubw’ikibazo gikomeye afite yabuze uko acyitwaramo, iyumvire ubuhamya bwe maze umugire inama.
Nitwa Jean D’arc nkaba ntuye mu karere ka Kayonza mfite imyaka 25, nkaba nitegura kurushinga gusa ibyo ndimo gusabwa n’umukunzi wanye birankomereye cyane.
Hashize igihe kigera ku myaka ibiri dukundana, anyereka ko ndi buri kimwe kuriwe, ndetse niwe wambwiye ko byanze bikunze tugomba kubana nk’umugore n’umugabo.
Mu minsi ishize namweretse iwacu, gusa we mubwiye ngo azanjyane iwabo bamenye, ambwira ko ari impfubyi ndabyihorera, hanyuma dukomeza gupanga gushinga urugo.
Icyangoye kurusha ibindi ni uko yansabye ko namuha amafaranga agera kuri miliyoni ebyiri(2), hanyuma akagura ibikoresho byo mu nzu tukabona kubana.
Yarantakambiye ambwira ko atazampemukira, anyereka uburyo atishoboye gusa mfite ikibazo cyuko nshobora kuyamuha agahita antera utwatsi, none mungire inama, nyamuhe cyangwa se mureke?
Wifuza kugirwa inama watwandikira kuri Email yacu ariyo:
Touchrwanda2014@gmail.com
DUKURIKIRE KURI: INSTAGRAM DUKURIKIRE KURI: G+
DUKURIKIRE KURI: TWITTER DUKURIKIRE UBONE VIDEO ZIGEZWEHO


text:
URUBYIRUKO RWIBUMBIYE MURI CLUB ÔÇ£Rwanda we wantÔÇØRUSANGA U RWANDA RUKENEYE UBUMWE MU GUTEGURA ABAYOBOZI BÔÇÖEJO HAZAZA.
Kuri uyu wa 13/Ukwakira/2016 mu kigo cy’amashuli Glory Secondary School habereye umuhango wo kumurika imirimo ya club “Rwanda we want” no kutanga impamyabushobozi ku banyeshuli bakurikiranye amasomo ajyanjye n’imiyoborere(Leardership)aho urubyiruko ruba muri iyi club rwatangarije abari aho ko rusanga u Rwanda rukeneye ubumwe mu gutegura urubyiruko ari rwo bayobozi b’ejo hazaza.
Hon.Gasamagera asobanura birambuye ibijyanye na leadership
Hon.GASAMAGERA Wellars,umuyobozi mukuru wa Rwanda Management Institute,wari umutumirwa mu muhango wo guha impamyabushobozi Abakurikiranye amasomo atandukanye ku bijyanye n’imiyoborere,yasobanuriye urubyiruko rw’abanyeshuli icyo imiyoborere ari cyo n’igikenewe ku umwana utegurirwa kuzavamo umuyobozi mwiza w’ejo hazaza.
Yagize ati”Umwana icyo agomba kubanza kumva,ni uko agomba kugira ibyo bitekerezo akabigira ibye,akabyiyumvamo,akumva ko agomba cyane cyane kwigira no ku bakuru ariko akanitekerereza.Muri kwa kubigira ibye,bituma yagira igitekererezo akanakibwira abakuru akavuga ati ibyo mbona byiza byaba ibi.biragaruka rero kuri rya hame ry’imiyoborere myizako abantu bose bagomba kugira uruhare mu miyoborere yabo..”iyo rero atangiye abyumva akiri mutoya nk’uku nguku bituma agenda agororortse mu murongo mwiza uganisha ku buyobozi bwiza.”
Murenzi Tristan umuyobozi wa Rwanda We Want
Murenzi Tristan,umuyobozi wa “Rwanda we want”avuga ko u Rwanda rukeneye ubumwe ndetse no kwita cyane ku rubyiruko kuko ari bo bazavamo abayobozi beza b’ejo hazaza,nkuko ab’uyu munsi bari gukora neza bakababera ikitegererezo cy’ubuyobozi bwiza.
Yagize ati”U Rwanda rukeneye ubumwe,kuko ubumwe budahari nta buyobozi bwiza bwabaho.bukeneye kwita ku bayobozi b’ejo hazaza nkuko ab’uyu munsi bari gukora neza tukabigiraho.”
Sangwa Belise na bagenzi be bakurikiranye amasomo ajyanye n'imiyoborere
Sangwa Belise umwe mu rubyiruko rw’abanyeshuli bibumbiye muri Club “Rwanda we want” avuga ko bigishwa kuyobora ngo bazabe abayobozi beza b’ejo hazaza.Akomeza avuga ko ku bijyanye n’imiyoborere myiza, yigiye byinshi kuri nyakubahwa Paul Kagame,umukuru w’igihugu aho yavanye igihugu n’aho akigejeje.
Abanyeshuri bakomeje guhabwa amasomo y'imiyoborere
Yagize ati”Perezida Paul Kagame,ni ikitegererezo kuri jyewe.Icya mbere ni ahantu agejeje u Rwanda.Ikintu gituma mwigiraho ni uburyo yahagaritse jenoside,u Rwanda rugatera imbere.Ikindi ni uburyo abana b’abakobwa bateye imbere,turimo turiga,dushobora kuba abayobozi ndetse 60%y’abagize inteko ishingamategeko ni abagore.”
Rwnda we want yatangiye mu 2005,hagendewe ku gitekerezo cya Africa we want.2063
Nyirangaruye Clementine


text:
Ibyago bitanu (5) byugarije itorero: Icyago cya gatatu
Yanditswe na Uwimpuhwe Samuel kuwa 15-08-2017 saa 12:38:06
Amatorero amwe n’amwe y’iyogezabutumwa afite inyigisho nyobokamana zinyuze hejuru y’ukuri kw’Ijambo ry’Imana. Hari ayubakiye ku buryo abayashinze babyumva ariko badakurikije umurongo Ijambo ry’Imana ritanga, ahubwo bagakurikiza inyungu n’intego bafite mu buzima bwabo bwite. Iyo bajya rero gushinga bene aya matorero babanza kwiga ku mitekerereze n’imyumvire y’abantu bo mu gace baherereyemo, bakiga byimbitse ku bintu bibashitura bikanapfupfunura amarangamutima yabo, mbese bagasa n’abakora umushinga w’ishoramari (Business plan), bakiga ku buryo bwihuse bwo kwigarurira imitima ya benshi. Icyo Yesu ashaka si uguhindura abantu abayoboke ba Pawulo, Petero, Yakobo, Apolo n’abandi. Ni ukuba abigishwa be, abana b’Imana.
Rimwe na rimwe ayo matorero iyo ateye intambwe noneho ashingira ibyo yigisha ku buryo benshi babibona, uko impuguke zo muri yo zibyumba kuruta gutinda ku gusoma no gusesengura ijambo ry’Imana.
Andi matorero na yo afite inyigisho nyobokamana zidahindurira abantu ku kuba abigishwa nyakuri ba Kristo ari byo kwirundumurira mu Mana, guhinduka no guhindikira “ Gukizwa”, no kuba intumwa mu cyimbo cya Kristo. (2_abakorinto 5:20 Abaroma 10:9-10)
Gukizwa ni ijambo, ukurikije uko Bibiliya yera yigisha rivuga “Guhinduka no guhindukira” (Metanohiya) Iri jambo ry’Ikigereki rivuga ngo “Dore warebaga cyangwa werekezaga iriya. Watekerezaga kuriya, Birya ntiwabihaga agaciro, wakoraga ibibi, wababazaga abandi, wangizaga umutima n’umubiri byawe. None urahindukiye. Uburyo wumvaga ibintu, watekerezaga, wabagaho, wabaniraga, wabatekerezaga cyangwa wabonaga abandi bwahindutse. Winjira mu uzima bushya. Uhinduka icyaremwe gishya. (2_bakorinto 5:17)
Ikibabaje rero n’uko umurimo w’ubugabura (Ministerial service) ku bwa Kristo, ayo matorero arimo gukorera abantu, atari ubafasha gutahura ko Yesu Kristo ari hafi kugaruka kandi azahemba buri wese ibikwiriye ibyo yakoze; (Abaroma 2:6) Kuba rero Ijambo ry’Imana rivugwa hagendewe ku nyungu z’abayashinze, ndetse usanga bafite amazina yogeye kurusha uwo bogeza (Kristo) nk’uko umuntu agira ububasha burunduye ku rugo rwe, buzinesi ye, n’ibindi ni ko ayo matorero abayeho. Ntibakora ku butumwa burunduye bwo gukiza abantu. Ahubwo bakora ubutumwa burunduye bubafasha kwemeza abantu ko ari abakozi b’Imana. Irushanwa mu kwemeza ababagana!!!!Gusakuma benshi!!! Ibyo bakora bitandukanira he n’iby’abafana b’amakipe cyangwa amashyaka bakora?
Kera byari imirimo itagira kwizera / Imbuto (Mu gihe cy’abakurambere). Ubu ni Ukwizera kutagira imirimo/imbuto. Byombi ni bibi. Muri ibi nta na kimwe Bibiliya ishyigikira. Byose aho biganisha ni hamwe. Ni mu rupfu n’Irimbukiro. (Yakobo 2:14-18) Bibiliya iragira iti “ Ngaho nimwere imbuto zikwiriye abihannye… Luka 3:8” Kandi ntimutangire kwibwira muti;…. Ko dufite (Sogokuru Aburahamu = Ko dufite idini ikomeye, isengerwamo na benshi, yubatse izina muri Leta no ku Isi, Dufite Umushumba / Pasiteri, Apotre runaka w’igitangazaa, ukora ibihambaye,… ) Ibi bikugaragarize rero ko abamaze kwizera Yesu Kristo nk’Umwami n’Umukiza w’ubuzima bwabo, ari bo bakora n’imirimo myiza ikagira agaciro mu maso y’Imana (Yakobo 2:20-26) n’abantu.


text:
Izere Ubwami mu buryo bwuzuye
“Kwizera ni ukuba witeze ko ibintu wiringiye bizabaho nta kabuza.”—HEB 11:1.
1, 2. Ni iki gituma turushaho kwiringira ko Ubwami buzasohoza umugambi Imana ifitiye abantu? (b) Dukurikije ibivugwa mu Befeso 2:12, ni mu buhe buryo amasezerano atuma dukomera mu buryo bw’umwuka? (Reba n’ifoto ibimburira iki gice.)
TWE Abahamya ba Yehova dukunze kuvuga ko Ubwami bw’Imana ari bwo muti rukumbi w’ibibazo byacu byose, kandi dushishikarira kumenyesha abantu uko kuri kw’ingenzi dusanga mu Byanditswe. Nanone kandi, duhumurizwa cyane n’ibyiringiro duhabwa n’ubwo Bwami. Ariko se, twiringira tudashidikanya ko Ubwami ari ubutegetsi nyakuri buzasohoza umugambi w’Imana? Ni iki gituma twiringira ubwo Bwami mu buryo bwuzuye?—Heb 11:1.
2 Ubwami bwa Mesiya ni ubutegetsi bwashyizweho n’Ishoborabyose kugira ngo isohoze umugambi ifitiye abantu. Ubwo Bwami bufite urufatiro rutajegajega, ari bwo burenganzira busesuye Yehova afite bwo gutegeka. Ibintu by’ingenzi bigize ubwo Bwami, ni ukuvuga umwami wabwo, abazafatanya na we gutegeka n’aho bazategeka, byose byashyizweho hakozwe amasezerano. Muri ayo masezerano, ku ruhande rumwe habaga hari Imana cyangwa Umwana wayo Yesu Kristo. Gutekereza kuri ayo masezerano bizatuma turushaho gusobanukirwa ko umugambi w’Imana uzasohora nta kabuza, kandi bizatuma tubona ko ubwo Bwami bufite urufatiro rutajegajega.—Soma mu Befeso 2:12.
3. Ni iki turi busuzume muri iki gice no mu kizakurikira?
3 Bibiliya ivuga ibirebana n’amasezerano atandatu y’ingenzi afitanye isano n’Ubwami bwa Mesiya buyobowe na Kristo Yesu. Ayo masezerano ni aya akurikira: (1) isezerano rya Aburahamu, (2) isezerano ry’Amategeko, (3) isezerano rya Dawidi, (4) isezerano ry’umutambyi umeze nka Melikisedeki, (5) isezerano rishya, (6) n’isezerano ry’Ubwami. Nimucyo dusuzume uko buri sezerano rifitanye isano n’Ubwami, n’ukuntu rigira uruhare mu isohozwa ry’umugambi Imana ifitiye isi n’abantu.—Reba imbonerahamwe ifite umutwe uvuga ngo “ Uko Imana izasohoza umugambi wayo.”
IBYO IMANA YASEZERANYIJE BIHISHURA UKO UMUGAMBI WAYO UZASOHOZWA
4. Nk’uko bivugwa mu Ntangiriro, ni iki Yehova yavuze ku birebana n’abantu?
4 Yehova amaze gutegura umubumbe wacu mwiza cyane kugira ngo uturweho n’abantu, yavuze ibi bintu bitatu: (1) yari kurema abantu mu ishusho ye. (2) Abantu bari kwagura Paradizo igakwira ku isi hose ndetse bakayuzuza urubyaro rwabo rukiranuka. (3) Abantu ntibagombaga kurya ku giti kimenyesha icyiza n’ikibi (Intang 1:26, 28; 2:16, 17). Umuntu amaze kuremwa, yagombaga kubahiriza ibyo bintu bibiri bya nyuma kugira ngo umugambi w’Imana usohore. None se, kuki byabaye ngombwa ko hakorwa amasezerano?
5, 6. (a) Satani yagerageje ate kuburizamo umugambi w’Imana? (b) Yehova yakemuye ate ikibazo Satani yazamuye muri Edeni?
5 Satani yashatse kuburizamo umugambi w’Imana atangiza igikorwa cyo kwigomeka. Yashatse ko abantu badakomeza kumvira Imana ubwo yashukaga Eva ngo arye ku giti kimenyesha icyiza n’ikibi (Intang 3:1-5; Ibyah 12:9). Igihe Satani yabigenzaga atyo, yari arwanyije uburenganzira Imana ifite bwo gutegeka ibiremwa byayo. Nyuma yaho, Satani yanavuze ko abagaragu b’Imana b’indahemuka bayikorera babitewe n’impamvu zishingiye ku bwikunde.—Yobu 1:9-11; 2:4, 5.
6 Yehova yari gukemura ate ikibazo Satani yazamuye muri Edeni? Ni iby’ukuri ko yashoboraga kurimbura abigometse, bityo akaba avanyeho ubwigomeke. Ariko byari kuburizamo umugambi Imana yari ifite w’uko isi yuzura abari gukomoka kuri Adamu na Eva. Aho kugira ngo Umuremyi urangwa n’urukundo ahite arimbura ibyo byigomeke, yavuze ubuhanuzi bukomeye, ari ryo sezerano yatanze muri Edeni. Ryahamyaga ko ibyo yavuze byose byari kuzasohora.—Soma mu Ntangiriro 3:15.
7. Isezerano Imana yatanze muri Edeni ritwizeza iki ku birebana n’inzoka n’urubyaro rwayo?
7 Binyuze kuri iryo sezerano Yehova yatanze muri Edeni, yaciriye urubanza inzoka n’urubyaro rwayo, ni ukuvuga Satani n’abari kumushyigikira bose mu kibazo kirebana n’uburenganzira Imana ifite bwo gutegeka. Imana y’ukuri yahaye urubyaro rw’umugore wayo wo mu ijuru ububasha bwo kurimbura Satani. Bityo rero, isezerano Imana yatanze muri Edeni ntiryagaragazaga gusa ko uwatangije igikorwa cyo kwigomeka cyabaye mu busitani bwa Edeni azarimburwa, ndetse n’ingaruka zose icyo gikorwa cyateje zigakurwaho, ahubwo ryanagaragazaga uko byari kuzakorwa.
8. Ni iki umuntu yavuga ku birebana n’umugore n’urubyaro rwe?
8 Urubyaro rw’umugore rwari kuba nde? Kubera ko urwo rubyaro ruzamena umutwe w’inzoka, mbese ‘rugahindura ubusa’ ikiremwa cy’umwuka ari cyo Satani, urwo rubyaro na rwo rwari kuba ari ikiremwa cy’umwuka (Heb 2:14). Ku bw’ibyo, umugore wari kwibaruka urwo rubyaro na we yari kuba uwo mu buryo bw’umwuka. Urubyaro rw’inzoka rwagiye rwiyongera, ariko gusobanukirwa umugore n’urubyaro rwe abo ari bo byo byakomeje kuba urujijo mu gihe cy’imyaka igera hafi ku 4.000 nyuma y’aho Yehova atangiye isezerano ryo muri Edeni. Hagati aho, hari amasezerano Yehova yakoze yari kugaragaza urubyaro rw’umugore urwo ari rwo. Ayo masezerano yari no kwizeza abagaragu be ko urwo rubyaro ari rwo yari kuzakoresha kugira ngo akureho ibibazo Satani yateje abantu.
ISEZERANO RIGARAGAZA URUBYARO URWO ARI RWO
9. Isezerano rya Aburahamu ni iki, kandi se ryatangiye gukurikizwa ryari?
9 Nyuma y’imyaka igera ku bihumbi bibiri Yehova aciriye Satani urubanza, yategetse umukurambere Aburahamu kuva aho yari atuye mu mugi wa Uri yo muri Mezopotamiya, maze akajya kuba mu gihugu cya Kanani (Ibyak 7:2, 3). Yehova yaramubwiye ati “va mu gihugu cyawe no muri bene wanyu no mu rugo rwa so, ujye mu gihugu nzakwereka. Nzakugira ishyanga rikomeye nguhe umugisha, kandi izina ryawe nzarigira izina rikomeye, nawe uzabere abandi umugisha. Nzaha umugisha abakwifuriza umugisha, ukuvuma nzamuvuma, kandi imiryango yose yo mu isi izihesha umugisha binyuze kuri wowe” (Intang 12:1-3). Iyo ni yo nkuru ya mbere yanditse muri Bibiliya ivuga ibirebana n’isezerano rya Aburahamu, ni ukuvuga isezerano Yehova Imana yagiranye na Aburahamu. Nta wuzi neza igihe Yehova yagiranye na Aburahamu iryo sezerano bwa mbere. Icyakora, ryatangiye gukurikizwa mu mwaka wa 1943 Mbere ya Yesu, ubwo Aburahamu wari ufite imyaka 75 yavaga i Harani maze akambuka uruzi rwa Ufurate.
10. (a) Aburahamu yagaragaje ate ko yizeraga amasezerano y’Imana mu buryo bwuzuye? (b) Ni ibihe bintu Yehova yagiye ahishura buhoro buhoro ku birebana n’urubyaro rw’umugore?
10 Yehova yasubiriyemo Aburahamu iryo sezerano incuro nyinshi, kandi buri gihe yaryongeragaho ibindi bisobanuro (Intang 13:15-17; 17:1-8, 16). Igihe Aburahamu yagaragazaga ko yizeraga amasezerano y’Imana mu buryo butajegajega yemera gutanga umwana we w’ikinege, Yehova yashimangiye iryo sezerano amwizeza ko ibyo yamusezeranyije bizasohora nta kabuza. (Soma mu Ntangiriro 22:15-18; Abaheburayo 11:17, 18.) Nyuma y’aho isezerano rya Aburahamu ritangiriye gukurikizwa, Yehova yagiye buhoro buhoro ahishura ibintu by’ingenzi birebana n’urubyaro rw’umugore. Urwo rubyaro rwari gukomoka kuri Aburahamu, rwari kuba rugizwe n’abantu benshi, rwari kuba abami, rwari kurimbura abanzi b’Imana bose, kandi rwari guhesha imigisha abandi bantu benshi.
11, 12. Ni mu buhe buryo Ibyanditswe bigaragaza ko isezerano rya Aburahamu ryari kugira isohozwa rikomeye kurushaho, kandi se bidufitiye akahe kamaro?
11 Isezerano rya Aburahamu ryasohoye bwa mbere igihe abamukomokagaho baragwaga Igihugu cy’Isezerano. Ariko Ibyanditswe bigaragaza ko iryo sezerano ryari kugira irindi sohozwa ryo mu buryo bw’umwuka (Gal 4:22-25). Nk’uko intumwa Pawulo yabisobanuye ahumekewe, muri iryo sohozwa rikomeye kurushaho, igice cy’ibanze cy’urubyaro rwa Aburahamu ni Kristo, naho igice cya kabiri kikaba kigizwe n’Abakristo 144.000 basutsweho umwuka (Gal 3:16, 29; Ibyah 5:9, 10; 14:1, 4). Umugore wibarutse urwo rubyaro ni “Yerusalemu yo hejuru,” ari yo gice cyo mu ijuru cy’umuteguro w’Imana, kigizwe n’ibiremwa by’umwuka by’indahemuka (Gal 4:26, 31). Nk’uko isezerano rya Aburahamu ryabigaragaje, urubyaro rw’umugore rwari guhesha abantu imigisha.
12 Isezerano rya Aburahamu ni gihamya y’uko Ubwami bwo mu ijuru ari ubutegetsi nyakuri kandi riha Umwami wabwo n’abazafatanya na we gutegeka uburenganzira bwo kuragwa ubwo Bwami (Heb 6:13-18). Iryo sezerano rizamara igihe kingana iki? Mu Ntangiriro 17:7 havuga ko ari “isezerano ry’ibihe bitarondoreka.” Rizakomeza kugeza igihe Ubwami bwa Mesiya buzarimburira abanzi b’Imana, kandi imiryango yose yo mu isi igahabwa imigisha (1 Kor 15:23-26). Mu by’ukuri, abazaba bari ku isi icyo gihe bazabona imigisha y’iteka ryose. Isezerano Imana yagiranye na Aburahamu rigaragaza ko Yehova yiyemeje gusohoza umugambi we w’uko ‘isi yuzura’ abantu bakiranuka.—Intang 1:28.
ISEZERANO RYEMEZA KO UBWAMI BUZAHORAHO
13, 14. Ni iki isezerano rya Dawidi rihamya ku birebana n’ubutegetsi bwa Mesiya?
13 Ibyo Yehova yasezeranyije muri Edeni n’isezerano rya Aburahamu bigaragaza ko igihe cyose ubutegetsi bwe buba bushingiye ku mahame ye akiranuka. Ku bw’ibyo, Ubwami bwa Mesiya yashyizeho na bwo bushingiye kuri ayo mahame akiranuka (Zab 89:14). Ese hari igihe ubutegetsi bwa Mesiya buzahinduka bubi, bityo bikaba ngombwa ko buvanwaho? Hari irindi sezerano rihamya ko ibyo bitazigera biba.
14 Reka dusuzume ibyo Yehova yasezeranyije Umwami Dawidi wa Isirayeli ya kera binyuze ku isezerano rya Dawidi. (Soma muri 2 Samweli 7:12, 16.) Yehova yagiranye na Dawidi iryo sezerano mu gihe yategekeraga i Yerusalemu, amusezeranya ko Mesiya yari guturuka mu rubyaro rwe (Luka 1:30-33). Muri ubwo buryo, Yehova yatanze ibisobanuro by’inyongera ku birebana n’umuryango Mesiya yari gukomokamo. Yavuze ko uwo wari guturuka mu rubyaro rwa Dawidi yari kugira “uburenganzira” bwo kuba Umwami w’Ubwami bwa Mesiya (Ezek 21:25-27). Ubwami bwa Dawidi ‘buzakomezwa kugeza ibihe bitarondoreka’ binyuze kuri Yesu. Koko rero, Urubyaro rwa Dawidi “ruzahoraho kugeza ibihe bitarondoreka, kandi intebe ye y’ubwami izaba nk’izuba” (Zab 89:34-37). Mu by’ukuri, ubutegetsi bwa Mesiya ntibuzigera buba bubi, kandi ibyo buzageraho bizahoraho iteka ryose.
ISEZERANO RITUMA HABAHO UMUTAMBYI
15-17. Dukurikije isezerano ry’uko hari kubaho umutambyi umeze nka Melikisedeki, ni iyihe nshingano yindi urubyaro rwari kugira, kandi kuki?
15 Isezerano rya Aburahamu n’isezerano rya Dawidi, yombi ahamya ko urubyaro rw’umugore rwari kuba umwami. Ariko kandi, iyo nshingano yonyine ntiyari kuba ihagije kugira ngo abantu bo mu mahanga yose bahabwe imigisha. Kugira ngo bahabwe imigisha by’ukuri, bagombaga kuvanwa mu bubata bw’icyaha bakinjira mu muryango wa Yehova ugizwe n’ibiremwa bye byo mu ijuru n’ibyo ku isi. Kugira ngo ibyo bishoboke, urubyaro rwagombaga no kuba umutambyi. Umuremyi urangwa n’ubwenge yabikoze binyuze ku rindi sezerano, ari ryo sezerano ry’umutambyi umeze nka Melikisedeki.
16 Binyuze ku Mwami Dawidi, Yehova yahishuye ko yari kugirana na Yesu isezerano ryari kuba rigamije ibintu bibiri. Icya mbere, Yesu yari ‘kwicara iburyo’ bw’Imana kugeza igihe yari gutegekera hagati y’abanzi be. Icya kabiri, yari kuba “umutambyi iteka ryose mu buryo bwa Melikisedeki.” (Soma muri Zaburi ya 110:1, 2, 4.) Kuki yari kuba umutambyi “mu buryo bwa Melikisedeki”? Ni ukubera ko Melikisedeki umwami w’i Salemu yari “umutambyi w’Imana Isumbabyose” mbere cyane y’uko abakomokaga kuri Aburahamu baragwa Igihugu cy’Isezerano (Heb 7:1-3). Yehova ubwe ni we wari waramuhaye iyo nshingano. Ni we wenyine uvugwa mu Byanditswe by’igiheburayo wabaye umwami akaba n’umutambyi. Ikindi kandi, kubera ko nta wundi muntu wigeze asohoza izo nshingano zombi, haba mu bamubanjirije cyangwa mu bamukurikiye, yashoboraga kuvugwaho ko ari “umutambyi iteka.”
17 Yesu na we yashyizweho na Yehova ubwe kugira ngo abe umutambyi binyuze kuri iryo sezerano bagiranye, kandi azakomeza kuba “umutambyi iteka ryose mu buryo bwa Melikisedeki” (Heb 5:4-6). Iryo sezerano rigaragaza neza ko Yehova yatanze gihamya y’uko azakoresha Ubwami bwa Mesiya kugira ngo asohoze umugambi yari afitiye abantu n’isi.
UBWAMI BUSHINGIYE KU MASEZERANO
18, 19. (a) Ni iki amasezerano twasuzumye agaragaza ku birebana n’Ubwami? (b) Ni ikihe kibazo tuzasuzuma mu gice gikurikira?
18 Twabonye ukuntu buri sezerano mu yo twasuzumye rifitanye isano n’Ubwami bwa Mesiya n’ukuntu ayo masezerano ari yo Ubwami bushingiyeho. Isezerano Yehova yatanze muri Edeni rihamya ko azasohoza umugambi we urebana n’isi n’abantu binyuze ku rubyaro rw’umugore. Urwo rubyaro rwari kuba nde, kandi se rwari gukora iki? Isezerano rya Aburahamu rirabisobanura.
19 Isezerano rya Dawidi rirushaho gusobanura ibirebana n’umuryango Mesiya yari gukomokamo. Nanone iryo sezerano riha Yesu uburenganzira bwo gutegeka isi iteka ryose. Isezerano ry’umutambyi umeze nka Melikisedeki rihamya ko urubyaro rwari kuba umutambyi. Icyakora, Yesu si we wenyine uzageza abantu ku butungane. Hari n’abandi basutsweho umwuka kugira ngo babe abami n’abatambyi. Bari guturuka he? Ibyo tuzabisuzuma mu gice gikurikira.


text:
Uburyo bwiswe umushinga w’ikoranabuhanga mu itangwa ry’amasoko ya Leta E-(Procurement) bumaze iminsi bukoreshwa mu bigo umunani byatoranyijwe mu gihugu, guhera tariki ya 27 Kamena 2016.
Mu kiganiro yagiranye n’abanyamakuru kuri uyu wa Kane tariki ya 22 Nzeri 2016, Umuyobozi mukuru wa RPPA, Seminega Augustus yavuze ko nyuma yuko babonye ko ubwo buryo bushoboka muri ibyo bigo, byemejwe ko muri Mata 2017 buzatangira gukoreshwa mu bigo byose bya Leta, ku bijyanye no gutanga amasoko.
Yasabye ba rwiyemezamirimo kwihutira gufata umukono w’ikoranabuhanga basabwa kugira ngo bemererwe gukoresha ubwo buryo, ndetse no kwitabira kurikoresha ngo bagende barimenyera, birinde imbogamizi z’ubumenyi mu gihe ibigo byose bizaba byatangiye gukoresha ubwo buryo.
Seminega yavuze ko ubwo buryo buzafasha mu kugabanya ruswa yashoboraga gutangwa hagati y’ushinzwe amasoko na rwiyemezamirimo, ariko ngo kuko ntaho bazongera gupfa guhurira ngo izagabanuka. Itangwa ry’amasoko ya Leta ni kimwe mu byakomeje gutungwa agatoki n’abatari bake ko bitikiriramo imari nyinshi bitewe no kudakoresha ikoranabuhanga.
Ikindi bifasha ni ukuzigama umwanya ndetse n’igihe, kugabanya uburiganya ndetse no guharanira umutekano w’inyandiko.
Kuva ubwo buryo bwatangira, ba rwiyemezamirimo bagera kuri 275 bamaze kwiyandikisha mu buryo bw’ikoranabuhanga ngo bajye bapiganwa. Muri icyo gihe hamaze gupiganirwa amasoko 60.
Imbogamizi zirimo kuboneka muri ubwo buryo nuko ngo hitabira umubare muke wa ba rwiyemezamirimo, ku buryo ngo hari nk’isoko usanga hapiganwe rwiyemezamirimo umwe, babiri cyangwa batatu.
Umuyobozi w’Umushinga ushinzwe gutunganya amasoko ya Leta muri RPPA, Migambi Richard, yavuze ko abashinzwe amasoko ya Leta mu bigo umunani byatangijwemo ubwo buryo bamaze guhugurwa.
Ku ikubitiro hahuguwe abagera kuri 81, guhera muri Mutarama 2017, n’abandi bose bo mu bigo bya Leta bakazahugurwa.
Mu rwego rwo kunoza iyo gahunda hagiye hahugurwa ibyiciro bitandukanye by’abantu, barimo ba rwiyemezamirimo, abafite Cyber Café muri Kigali n’abandi.


text:
Mu Karere ka Burera hari abaturage bagurisha amasambu yabo abandi bagafata inguzanyo muri za banki bagamije kubona amafaranga yo gushora mu bucuruzi bw’ibiyobyabwenge.
Ni ikibazo cyashyizwe ahagaragara n’abaturage bibumbiye mu matsinda (Clubs) yo kurwanya kanyanga azwi nka ‘Anti-Kanyanga’ yashinzwe mu rwego rwo guhangana n’ikibazo cy’ibiyobyabwenge.
Hassan Jean Aimé, umwe mu bagize Club anti-Kanyanga ikorera mu Murenge wa Cyanika agira ati “Bamwe baka n’inguzanyo, bahomba bakimukira muri Uganda kubera kubura ayo kwishyura, ariko amaherezo ibyabo bigatezwa icyamunara bagakenda burundu.”
Hassan cyo kimwe n’abandi baturage bo mu Karere ka Burera baganiriye n’Izubarirashe.rw batanga ingero z’abaturanyi babo batse inguzanyo mu mabanki bakayashora mu biyobyabwenge.
Ku ruhande rw’abashyirwa mu majwi nta n’umwe wemeye kuvugisha umunyamakuru, cyane ko buri wese ubegereye batamuzi bamwitaza bakeka ko aje kubaneka.
Ibiyobyabwenge byashowemo amamiliyoni biramenwa umusubirizo
Nta kwezi gushobora gushira mu Karere ka Burera hatangijwe (kumena) ibiyobyabwenge aho usanga bifite agaciro kari hejura y’amafaranga Miliyoni icumi.
Ibiherutse ni mu mpera za Gicurasi ahangijwe ibiyobyabwenge byahawe agaciro na Polisi y’igihugu k’amafaranga 26.130.100.
Ayinkamiye Pelagie, umuyobozi ukuriye ishami ry’imiyoborere mu Karere ka Burera, avuga ko bihangayikishije kuba hari abagurisha amasambu yabo ubundi amafaranga bahawe bagahita bayagira igishoro mu bucuruzi bw’ibiyobyabwenge.
Yagize ati “Birababaje kubona umuturage agurisha isambu ye aho gufungura iduka agashora amafaranga ye mu biyobyabwenge nk’izi kanyanga, murebe na mwe aya mamiliyoni yose yangirijwe”
Yakomeje agira ati “Nta munsi n’umwe igihugu cyacu kizemera ko umunyarwanda arya uburozi ubuyobozi bumurebera, tuzarwanya ibiyobyabwenge kugeza ababitunda n’ababinywa bacitse intege, bakabizibukira burundu.”
Ayinkamiye ahamagarira abaturage b’Akarere ka Burera kwibumbira mu makoperative bahuza imbaraga bakazamurana mu iterambere aho gushora amafaranga yabo mu biyobyabwenge.
Ati “Banyaburera rwose igihe kirageze ngo mushore imari kandi muhange imirimo binyuze mu mucyo; nimwibumbire mu makoperative mugane amabanki, aho kwishora mu biyobyabwenge.”
Ibiyobyabwenge bikunze kugaragara mu Karere ka Burera harimo Kanyanga, Blue Skys, Zebra, Chief Waragi, Shase Vodka, African Gin, Kiki, urumogi, Coffee Sprits, Kitoko, Host Waragi n’andi moko atandukanye.
Igitabo cy’amategeko ahana ibyaha mu Rwanda mu ngingo ya 593 na 594 kivuga ko “Umuntu wese unywa, witera, uhumeka, wisiga cyangwa ukoresha ubundi buryo ubwo ari bwo bwose ibiyobyabwenge n’urusobe rw’imiti ikoreshwa nkabyo mu buryo bunyuranije n’amategeko , ahanishwa igifungo kuva ku mwaka 1 kugeza ku myaka 3 n’ihazabu y’amafaranga y ‘u Rwanda kuva ku bihumbi mirongo itanu kugeza ku bihumbi magana atanu.”
Ni mu gihe kandi umuntu “ukora, uhindura, winjiza, ugurisha mu gihugu ibiyobyabwenge n’urusobe rw’imiti ikoreshwa nka byo mu buryo bunyuranije n’amategeko, ahanishwa igifungo kuva ku myaka itatu (3) kugeza ku myaka itanu (5) n’ihazabu y‟amafaranga y‟u Rwanda kuva ku bihumbi magana atanu (500.000) kugeza kuri miliyoni eshanu (5.000.000).” nk’uko ziriya ngingo zibiteganya.
Ingamba ku biyobyabwenge zitatanze umusaruro zasimbujwe ‘Clubs Anti-Kanyanga’


text:
Umutekano ntuhungabanywa n’amasasu gusa
Ibi byavuzwe na Majoro Rutaremara Emmanuel kuwa 22/8/2013. Yabwiraga abanyaruhashya bari bitabiriye inama bagiranye n’ubuyobozi bw’akarere ka Huye kuri uriya munsi.
“Imibanire mu ngo kuri iki gihe ni ikibazo gikomeye. Na yo iri mu byangiza umutekano. Mu gihugu cyacu nta ntambara y’amasasu ihari, ariko uko abantu basigaye babana na byo bihungabanya umutekanoâ€. Aya ni amagambo ya Majoro Rutaremara.
Yasabye abanyaruhashya rero kuzajya batanga amakuru ku bahungabanya umutekano. Na none kandi, ngo byaba byiza bagiye bayatanga hakiri kare icyaha kitaraba, kuko byoroshye kwirinda kurusha kwivuza.
Yakomeje agira ati “mujye mutangira amakuru ku gihe. Niba wumvise ko kanaka ari bwice undi, kuki utabivuga bitaraba bityo ukaba ukumiriye icyaha ? »
Inzoga z’inkorano na zo ziri mu byangiza umutekano. Nta mugayo kandi ngo « iyo uyinyoye itamwishe, ituma yica mugenzi we » nk’uko byavuzwe na Meya w’Akarere ka Huye, Kayiranga Muzuka Eugene
Majoro Rutaremara na none ati « niba twarabashije kuva ahantu habi twari dutuye tukajya gutura aheza, kurwanya abenga inzoga z’inkorano byo bitunaniza iki ? »
Aha yibukije abanyaruhashya ko nta watera imbere adafite amahoro mu rugo iwe agira ati « ntiwatera imbere urara udasinziriye. Ababanye nabi mujye mubagira inama basigeho. »
Umunyamabanga nshingwabikorwa w’umurenge wa Ruhashya, Uwamariya Jacqueline, yamwunganiye agira ati « Abanyarwanda bajyaga bavuga ngo usenya urwe umutiza umuhoro. Si ko tugikora, twebwe usenya urwe tumufasha kurwubaka. »


text:
AMATEKA Y'INTUMWA YA ALLAH HUDU (ALLAH AMUHE AMAHORO N'IMIGISHA)
Intumwa ya Allah Hudu (Allah amuhe amahoro n'imigisha) ivugwa muri Qor'ani ntagatifu inshuro 7 ikaba ikomoka mu bwoko bwa Adu ni abarabu bari batuye Ah'kafu ubu hitwa mu misozi ya Rihali itakigira abayituye mu gihugu cya Yamani mu cyerekezo cya Omani wa Hadhwaralmawuti akaba aribwo bwoko bwa Adu bukaba kandi bumwe mu moko y'Abarabu yagaragaye mubarabu ba mbere aribo: ADU,THAMUDU,JUR'HUM,TWAS-MU,JUDAYSU,UMAYMU,MAD-YANA,AMALIKU,ABILU,JASIMU,KATWIHANU NA BANU YAKITWANU,
Ari nayo Moko yiswe gakondo mu moko y'Abarabu. (Al'ARIBA) hakaba Abarabu biswe Abimukira (Al'Mustaraba) ni Abarabu bakomoka kurubyaro rwa Ismaili mwene Ibrahimu (Allah abahe amahoro n'imigisha).
Uyu Ismaili niwe wa mbere wavugaga icyarabu agikomora kubarabu bo mu bwoko bwa Juruhumu bashyikiraga iwabo muri gahunda ya Hidja kubera ko ariho icyicaro cya Haramu giherereye.
AMATEKA YA HUDU MURI QOR'ANI NTAGATIFU.
Allah amaze kubona ko ubwoko bwa Adu bumaze kwigomeka no kwigira indakoreka yabatumyeho Intumwa yayo Hudu (Allah amuhe amahoro n'imigisha) bari abahakanyi basenga ibigirwamana kuburyo ntaho bari batandukaniye n'abantu b'Intumwa ya Allah Nuhu (Allah amuhe amahoro n'imigisha), Adu bo bari bafite ibigirwamana byitwaga Swamudu na Hataru na Swada.
Ubu bwoko bwari bufite imyumvire idasanzwe ko bariho kubera ibyo bigirwamana byabo, ko ntabundi buzima usibye ubwa hano ku isi gusa. Allah yaravuze ati:"Ese ibyo bigirwamana bibasezeranya ko ubwo muzapfa mugahinduka itaka n'amagufa mutazazurwa?!Ni ikinyoma ibyo musezeranywa.kuba mwavuga ko ari ubuzima bwaha ku isi mutazigera muzurwa." Qor'ani23:35-37
Yabahamagariye gusenga Allah umwe kumukuza no kumuha icyubahiro kimukwiye bakareka gusenga ibigirwamana, ntibamutega amatwi, usibye kumwamagana no kumuhindura umusazi, abagenza buhoro ntiyahanganye nabo usibye kubumvisha ko ari Intumwa ya Allah kuribo anabagira inama yo kureka ibyo barimo abumvisha ko batagomba gutangazwa n'uko Allah yatoranyije umuntu muri bo (mu bwoko)bwabo akamubatumaho ngo ababurire bataragerwaho n'ingorane nk'izageze ku bantu ba Nuhu mbere yabo.
Intumwa ya Allah Hudu yakomeje abibutsa inema za Allah kuri bo abasaba kumushimira no kumwubaha, kugeza ubwo ababwira ati muby'ukuri jye ndi Intumwa kuri mwe kandi ndi umwizerwa, kubw'ibyo ni mutinye Allah kubyo mukora maze munyumvire, simbasaba igihembo kubyo mbabwira kuko ngitegereje kumurezi w'ibiremwa byose.
Yageze ubwo abibutsa inema za Allah kuri bo dore ko bari abantu barebare banini kandi b'abanyembaraga, bari barubatse kuri buri musozi, amazu y'ubwangizi, bubaka n'amazu y'imitamenwa yo kuzabamo igihe kirekire, n'imbaraga bari bafite bazikoreshaga mu bwangizi, urugomo, guhohotera abanyantege nkeya,ubusahuzi n'ubwicanyi birengeje urugero, yabibukije izindi nema bahawe, zirimo urubyaro amatungo y'amoko anyuranye, ibihingwa n'imbuto ziribwa, imirima yera n'imigezi itemba amazi meza, akababwira ati: "Nimutinye Allah we wabahaye ibyo byose ntakiguzi mumuhaye kandi muzirikane ibyo mbabwira kuko mbafitiye ubwoba kumunsi ukomeye, umunsi Allah azabarakarira, akabasukaho umujinya n'uburakari bwe, baramusubiza bati: "wakwigisha utakwigisha nicya cyimwe kuri twe, ntiduteze kukumvira kuko ibyo dukora sitwe bambere n'abatubanjirije barabikoraga, kandi ibyuvuga by'ibihano iyo ni inkuru ishaje,baramwamaganye, baramuhakana, Allah abaha igihano cyo kuboreka cyabereye isomo benshi usibye ko benshi batemeye".Qor'ani 26:123-140
Ariko bakomeje gutsimbarara kumvugo zabo no kumyemerere yabo bagera ubwo bamubwira bati: "Uje udutegeka ngo tuve kuri gakondo yacu, tureke imana zacu dusenga maze dusenge uwo Allah wawe umwe gusa, ngaho zana ibyo bihano byawe niba uri mubanyakuri!" Qor'an7: 40
Intumwa ya Allah Hudu yarababwiye iti: amahitamo ni ayanyu ubwo mwiyemeje gutsimbarara kubigirwamana byanyu mwemeza ko ari zo mana zanyu mwabaje, mukanazibumbira n'amaboko yanyu, ayo mashusho atumva ntavuge, ni mwitegure ibihano n'uburakari bwa Allah bigiye kubageraho mugahita mwibuka". Qor'ani7: 71
IRIMBUKA RY'UBWOKO BWA ADU
Nyuma yo kwamagana Intumwa ya Allah Hudu no kwanga kumwumvira no kumubwira amagambo akomeye yo kumwihenuraho, Allah yarabarakariye, maze intangiriro y'uburakari iba amapfa yamaze hafi imyaka itatu, baje gutakamba basaba imvura, aho kuza ari imvura, habanje inkubiri y'umuyaga wikoreye ibicu by'umukara. Umuvugizi wabo wabasabiraga imvura ariwe Kayiru mwene An'zu arimo gutakamba asaba imvura yumvise ijwi rimuhitishamo ubwoko bw'ibicu ashaka, iby'umweru, iby'umukara n'ibyumutuku, yashubije ko yifuza ibicu by'umukara kuko aribyo bigira imvura nyinshi, Allah yaboherereje ibicu by'umukara by'uzuye uburakari n'umujinya, byaje biturutse mu cyoko k'ikibaya cya Mughithu, uwabanje kubona ibyo bicu mu bwoko bwa Adu ni Umugore witwa Muh'du abyitegereje neza yavugije induru yitura hasi arahwera, agaruye ubwenge baramubaza bati: Ubaye iki? Arabasubiza ati: mbonye ibintu bidasanzwe mbonye inkubiri y'umuyaga, igizwe n'igicu cy'umukara kigizwe n'amahindu y'umuriro,imbere yacyo hari abagabo benshi bagikurura bacyerekeza inaha., bahuye n'akaga n'icyo gicu n'iyo nkubi ya cyo bakamazemo amajoro arindwi n'iminsi umunani.
Intumwa ya Allah Hudu (Allahu amuhe amahoro n'imigisha) yasabye Allah iti: " Mana yanjye ndengera kubera ubuhakanyi bwabo n'imyitwarire yabo, Allah aramusubiza ati: "mu gihe gito bazicuza" bagoswe n'urusaku rw'inkubiri y'umuyaga nabo ubwabo bahinduka nka serwakira cyangwa ibyakatsi byatwawe n'umuvu w'imvura, ubwo bwoko bw'abahemu bugenda nkanyomberi". Qor'ani 23: 39-41
Allah yaravuze ati: " twaboherereje inkubiri y'umuyaga k'umunsi wababereye umwaku ukomeye, wabagayuraga abantu bakamera nk'ibirimbu by'itende bishaje". Qor'ani 54:19-20.
Allah yarengeye Intumwa ye Hudu we n'abamwemeye, nkuko iyo ntumwa yari imaze kubisaba.
Allah aravuga ati: "Isezerano ryo kubarimbura risohoye, twatabaye Hudu n'abamwemeye tubatabaza inema zacu tubarinda ibyo bihano byari bikomeye. Ubwoko bwa Adu burarimbuka usibye Hudu n'abamwemeye n'igisanira cy'inda ya Law'dhiyat al'hamada bo muri ubwo bwoko bari batuye i Makatul-Mukaramat, nibo batagezweho n'ibyo byago, urubyaro rwabo nirwo rwaje kwisuganya biremamo Adu wa kabiri.
Allah yaravuze ati: " Ubwoko bwa Adu wa mbere bahakanye ibitangaza byacu,basuzugura Intumwa twaboherereje,bahitamo gukurikira gahunda n’amategeko y’ibyigomeke, bakurikijwe umuvumo wa Allah kuri iyi si no k'umunsi w’imperuka, ni mwibuke Adu n’ubwigomeke bwe, imbaraga n’ubuhangange bw’ubwo bwoko ubuhakanyi n’imyitwarire yabwo,maze mwumve uko bwaje kuzima”. Qor'ani 11:59-60
Umusozo


text:
ISOMO RYA MBERE
Isomo ryo mu ibaruwa ya kabiri Mutagatifu Pawulo Intumwa yandikiye Abanyatesaloniki (2 Tes 2, 1-3a.14-17)
1Bavandimwe, ku byerekeye amaza y’Umwami wacu Yezu Kristu n’uko tuzakoranira iruhande rwe, hari icyo twabasaba: 2muramenye ntimugahagarike imitima vuba, ngo muce igikuba mubitewe na bamwe biha kubemeza ko umunsi wa Nyagasani waba wageze, bitwaje ubuhanuzi batugerekaho n’andi magambo tutigeze tuvuga, cyangwa se amabaruwa ngo twaba twaranditse. 3aRwose ntihazagire ubabeshya na busa. 14Ngicyo icyo yabatoreye ibigirishije Inkuru Nziza twamamaza, kugira ngo muronke ikuzo ry’Umwami wacu Yezu Kristu. 15None rero bavandimwe, nimukomere kandi mukomeze ubutagerura inyigisho z’uruhererekane twabagejejeho, ari mu magambo, ari no mu nyandiko. 16Umwami wacu Yezu Kristu ubwe, hamwe n’Imana Umubyeyi wacu wadukunze, maze ku neza ye akaduha kwizera ihumure ritazashira, 17bo nyine nibabahumurize kandi babahe gukomera mu byiza byose mukora cyangwa muvuga.
ZABURI (Zab 96 (95), 10, 11-12a, 12b-13a, 9a.13bc)
Inyik/ Uhoraho araje, aje gucira isi urubanza.
Nimuvuge mu mahanga muti « Uhoraho ni Umwami ! »
Yashinze isi yose ntihungabana ;
imiryango yose ayicira urubanza rutabera.
Ijuru niryishime kandi isi nihimbarwe !
Inyanja niyorome n’ibiyirimo byose !
Imisozi nisabagire kimwe n’ibiyisesuyeho byose.
Ibiti byose by’ishyamba nibivugirize impundu icyarimwe,
mu maso y’Uhoraho kuko aje,
kuko aje gutegeka isi.
Nimwunamire Uhoraho wisesuyeho ubutagatifu,
azacira isi urubanza mu butabera,
arucire n’imiryango mu butarenganya bwe.
IBANGONDIRIMBO RIBANZIRIZA IVANJILI (Heb 4, 12)
Alleluya Alleluya.
Ijambo ry’Imana ni irinyabuzima,
rityaye kurusha inkota y’amugi abiri,
ricengera ibitekerezo by’umutima wacu.
Alleluya.
IVANJILI
+ Matayo (Mt 23, 23-26)
Muri icyo gihe, Yezu aravuga ati 23« Nimwiyimbire, bigishamategeko n’Abafarizayi b’indyarya, mwe mutanga igice cya cumi cy’isogi, n’icy’imbwija, n’icy’inyabutongo, mwirengagije ingingo zikomeye z’amategeko : ubutabera, imbabazi no kutaryarya. Ngibyo ibyo mwagombaga gutunganya mutirengagije n’ibindi ! 24Mwa bayobozi mwahumye mwe, muminina umubu ariko mukamira bunguri ingamiya ! 25Nimwiyimbire, bigishamategeko n’Abafarizayi b’indyarya, mwe musukura inkongoro nimbehe inyuma gusa, naho imbere huzuye ubwambuzi n’ingeso mbi. 26Mufarizayi w’impumyi ! Banza usukure inkongoro imbere, n’inyuma habonereho kuba hasukuye. »


text:
Uyu mukobwa ni mwiza pe, Nason kuki wanga umwana nkuyu?Yataye igihe cye agukunda none atangiye gusaza genda umuteye agahinda.
Huuuu.alikose Rwose bashiki bacu .ntimubona komusohoreweho nibihe.mbabazwa cyane Rwose nuburanga bwanyu mudahagaciro mukumvako umusore ukomanze wese.mugomba gukingura.eregaburya winjira kwa Felicien .Laulian.akureba.nuko utangira gutagaciro.wemera gusohokana numuhungu.ntiyigeze afatirembo.wumvase ubugenda mugaseke.ejo hawe hazaza niwowe hareba.mwishingimico yahandi ngo namajyambere.iyo wasamaye ntubukilimo umugeni.wahisemo gusohoka .nibyuzatahira.mwihangane.kandibyilingiro bwanyu bibe kuli Yesu byekuba kubasore.ibyubiba nibyuzasarura.
yihangane.abezabamvukaburimu.akomezekwihangana.siwebucyura.sawamurakoze


text:
Rwanda | RUSIZI:HIZIHIJWE UMUNSI MPUZAMAHANGA W’ABATAZI GUSOMA
tariki ya 14/09/2012, mu murenge wa Butare, hizihirijwe umunsi mpuzamahanga wo gusoma,kwandika no kubara, insanganyamatsiko y’uyu munsi iragira iti: Turwanye ubujiji twimakaza umuco w’amahoro. Umurenge wa butare wizihirijwemo uyu munsi Ni umwe mu mirenge 18 igize akarere ka Rusizi, ukaba ugaragaramo umubare munini wabatazi gusoma no kwandika kubera imiterere yawo.
Uyu murenge uherereye aho bitaga mu Busozo, mu bihe bya kera hari harasigajwe inyuma. Ni muri urwo rwego hatanzwe cerificaf ku bantu 58, bize kandi bakamenya gusoma no kwandika, ingamba ubuyobozi bufite, nkuko twabitangarijwe n’umunyamabanga nshingwabikorwa w’uyu murenge Bwana SIBOMANA PLacide ni ugukomeza gushishikariza abatazi gusoma kugana amasomero, ikindi n’ugushishikariza abana bose kugana ishuri, kuko kwiga ari ingirakamaro kandi kubuntu .
Abahawe impamya bumenyi barimo Theogene, barishimira icyo gikorwa kuko ngo byabateraga isoni kujya gusomesha ibyo baba bandikiwe ubu noneho ngo basigaye biyandikira ibaruwa bakanayisoma. Banakanguriye bagenzi babo b’abaturage kugana amasomero kugirango nabo bajijuke dore ko uwo murenge urimo benshi batazi gusoma no kwandika.


text:
Ni abakobwa bazwi nk’Inkubito z’Icyeza usanga baba barahize abandi banyeshuri mu gihugu, baturuka ku mashuri atandukanye hirya no hino.
Usibye guhabwa za mudasobwa, Imbuto foundation ibafasha kujya kwihugura mu masomo y’ubumenyi ngiro yibanda ku ikoranabuhanga.
Uwari uhagarariye Imbuto Foundation muri uwo muryango, Amb. Jacqueline Mukangira, yasabye abo bakobwa barangije ayo mahugurwa kuzabyaza umusaruro ubumenyi bahawe ari nako babusangiza abandi.
Yagize ati “Ubutumwa mpa bariya bana b’abakobwa ni ugukomeza kwigirira icyizere, bakumva ko babishoboye, abana b’abakobwa barashoboye, ntacyo abahungu bakwiga bo batashobora cyane ko bafite ubuyobozi bubumva, ikindi nabasaba ni ugukoresha neza ibyo bize kugira ngo bizabagirire akamaro mu masomo yabo kuko bagiye kujya muri za kaminuza, ndanabasaba ko ubumenyi bakuye aha bazabusangiza n’abandi.”
Abakobwa barangije amahugurwa bamaze ibyumweru bitatu ariko ibyo bamaze kumenya ni byinshi. Uwitwa Ishimwe Deborah wize muri Cornerstone Leadership Academy i Rwamagana, yavuze ko kuri we hari ibyo yabonye nk’ibitangaza.
Yagize ati “Byari nk’ibitangaza kuri njye kuko twize guteranya mudasobwa, sinarimbizi nta n’ubwo narinzi n’ibintu bigize mudasobwa, hari ukuba washyiramo uburyo bw’imikorere (Operating System), gushyiraho internet nziramugozi (Wifi), n’ibindi.”
Imbuto Foundation ihemba abakobwa batsinda neza ibizamini bya Leta buri mwaka kugira ngo babe urugero rwa bagenzi babo, nabo babone ko gutsinda bishoboka iyo ugize ubushake no kwiyizera.
Abanyeshuri bahawe impamyabushobozi bashimiye Madamu Jeannette Kagame, we muyobozi w’ikirenga wa Imbuto Foundation, wagize igitekerezo cyo guteza imbere uburezi bw’umwana w’umukobwa mu Rwanda, bakavuga ko batazamutenguha.


text:
Ishuri Rikuru ryigisha Imyuga
n'Ubumenyingiro mu ntara y'Iburasirazuba ( IPRC East ) ryatangije gahunda
yiswe ''Youth Leadership Development
program (YLDP)'' igamije gutegurira urubyiruko ejo heza binyuze mu
kwihangira umurimo no gukunda igihugu.
Ishuri Rikuru ryigisha Imyuga n'Ubumenyingiro mu ntara y'Iburasirazuba ( IPRC East ) ryatangije gahunda yiswe ''Youth Leadership Development program (YLDP)'' igamije gutegurira urubyiruko ejo heza binyuze mu kwihangira umurimo no gukunda igihugu.
By Muhire Norbert | Views : 7770 | Kuya 12-03-2016 19:27
Hari gahunda y’Urubuga rw’abana ( Space for Children program ) igenewe abana bo mu mashuri abanza hakaba na gahunda ya Bafashe kuba ba rwiyemeza mirimo (Make them Job Creators program)igenewe abanyeshuri biga mu mashuri yisumbuye ( secondary schools ).
Izi gahunda zombi zibera muri IPRC East buri mwaka mu biruhuko birebire, zikamara ukwezi kumwe, uyu mwaka wa 2016 zatangiye kuya 21 ugushyingo.
Umuhuzabikorwa w’izi gahunda, Byukusenge Pierre Celestin avuga ko Space for Children yitezweho umusaruro ushimishije kuko ifasha abana gukundishwa umwuga hakiri kare kugira ngo bizabafashe gukora amahitamo neza birinda guhuzagurika. Ibi ngo bifungura amaso abana hakiri kare bagakura bumva akamaro ko kwiga imyuga n’ubumenyingiro.
Yagize ati ’’Ibi bizahindura imyumvire itariyo ya bamwe babonaga ko imyuga n’ubumenyingiro byigwa n’ababuze ahandi berekeza ari amaburakindi, aba bana bo bazakura bakunze imyuga n’ubumenyingiro kuko bazaba baramenye akamaro kabyo hakiri kare. ’’
Byukusenge avuga ko Make them Job Creators izafasha abanyeshuri nibamara kubyiga neza bazaba babona amahirwe abakikije bashoramo imari, bakazamenya gucunga neza umutungo, gupiganirwa amasoko, bityo ngo nyuma y’igihe runaka nibajya kwikorera imirimo yabo bazaba bafite ubumenyi buhagije ngo babikore neza.
Akomeza avuga ko abanyeshuri babona ubumenyi intambwe ku yindi kandi mu bikorwa, atari mu magambo gusa , kandi hatumirwa ba rwiyemezamirimo bigejeje ku bintu bifatika bakabaganiriza uburyo batangiye, aho batangiriye, ingorane bagize n’uburyo bagiye bazisohokamo, noneho umwana agatangira gufunguka hakiri kare.
Eliya Gasuhuke ufite umwana muri Space for Children avuga ko yiteze ko iyi gahunda izafasha umwana we gukunda umwuga hakiri kare, gukurana ubushobozi bwo gukora amahitamo aboneye no gukurana indangagaciro Nyarwanda.
Ati ’’ Ngomba gufasha umwana wanjye ngo inzozi afite zizabe impamo binyuze muri gahunda zitandukanye zirimo n’iyi. Imyuga berekwa bimufasha muri za ndoto ze hakiri kare noneho akagenda abona ibyo yiyumvamo akunze azakomeza nakura.’’
Mukankuranga Providence nawe afite abana bakurikiye gahunda ya Space for Children umwaka ushize, avuga ko yamwereye imbuto kuko asigaye aganiriza abana be bakamubwira ko bakunze imyuga n’ubumenyingiro ndetse bakanamubwira ibyo bumva bibonamo bashaka kuziga.
Ati ’’Cyera twarabatoranyirizaga, ariko ubu umwana arafunguka akabona ubushobozi bwo kwihitiramo. ’’
Uretse gukundishwa imyuga cyangwa kwigishwa kwihangira imirimo, abagenerwabikorwa muri gahunda ya Space for Children n’iya Make them Job Creators bigishwa akarasisi, indangagaciro na kirazira by’umuco nyarwanda, bakora ibindi bikorwa by’itorero, bahabwa ibiganiro bitandukanye bijyanye na gahunda za Leta, ndetse n’ibindi biteganywa muri izi gahunda.Bimwe mu bikorwa byerekwa urubyiruko


text:
Rwanda | Nyamasheke: Abashinzwe irangamimerere n’ibibazo by’abaturage bibukijwe gutanga serivisi nziza.
Mu nama yahuje serivisi y’imiyoborere myiza n’abashinzwe irangamimerere n’ibibazo by’abaturage ku mirenge yose igize akarere ka Nyamasheke yabaye kuri uyu wa 19/07/2012, umukozi ushinzwe imiyoborere myiza mu karere yabasabye guharanira gutanga serivisi nziza kubabagana.
Mukarugomwa Noëlla, umukozi ushinzwe imiyoborere myiza mu karere yavuze ko iyi nama yari igendereye kurebera hamwe imigendekere y’akazi kabo no kureba uko barushaho kukanoza ngo bazabashe kwesa imihigo yabo ku kigero cyo hejuru gishoboka.
Mukarugomwa yabwiye abashinzwe irangamimerere n’ibibazo by’abaturage ku mirenge ko akazi kabo gatuma bahura n’abaturage benshi bakaba bagomba guharanira kubakira neza uko bishoboka kose.
Yababwiye ko uko bavugisha ababagana bigira uruhare mu gutuma umuturage yumva ko yahawe serivisi nziza cyangwa se mbi, bityo bakaba basabwa kujya babavugisha neza, bakakira umuntu wese uje abagana uko yaba ameze kose, kandi bakiyoroshya.
Yabibukije kandi kugaragaza gahunda y’ibikorwa bakora kugira ngo abaturage bage bamenya umunsi bazabasanga ku kazi kandi bizeye ko bari bwakirwe bagahabwa ubufasha bakeneye.
Abashinzwe irangamimerere n’ibibazo by’abaturage ku mirenge basabwe kumanuka bakegera abaturage ku midugudu kuko aribwo ibibazo abaturage baba bafite bizakemuka kurushaho, kandi n’ubuyobozi bukaba bwegerejwe abaturage koko.
Muri iyi nama, aba bakozi bibukijwe inshingano zabo zo kurangiza imanza nk’abahesha b’inkiko batari ab’umwuga, gukurikirana uko inteko z’abaturage zikorwa ndetse n’inteko z’abunzi muri rusange.
Basabwe kandi kujya batanga raporo ku gihe kandi zikoze neza uko bisabwa kuko ari imwe mu nzira zo kumenyekanisha ibyo bakora n’uko babikora.


text:
Mu
nama mpuzabikorwa y’akarere ka Ngororero, Guverineri w’intara y’Iburengerazuba Mukandasira
Caritas, yasabye abayobozi b’inzego z’ibanze gukemura vuba na bwangu ikibazo cy’ingo
zose zitagira imisarani.
Mu nama mpuzabikorwa y’akarere ka Ngororero, Guverineri w’intara y’Iburengerazuba Mukandasira Caritas, yasabye abayobozi b’inzego z’ibanze gukemura vuba na bwangu ikibazo cy’ingo zose zitagira imisarani.
By Ubwanditsi | Views : 7686 | Kuya 09-23-2016 07:04
Kutagira ubwiherero mu ngo zimwe na zimwe zo mu karere ka Ngororero ni ikibazo cyagarutsweho cyane muri iyi nama mpuzabikorwa yahuje inzego z’ibanze kuva mu midugudu, utugali, imirenge ndetse n’akarere bashakira hamwe uko cyabonerwa umuti.
Umuyobozi w’intara y’iburengerazuba Mukandasira Caritas, yavuze ko atiyumvisha ukuntu muri iki cyerekezo Igihugu gifite, hari ingo zitagira imisarani, Ashimangira ko nta rugo na rumwe rwagombye kuba rudafite ubwiherero kuko kutagira imisarani bigira ingaruka mbi z’isuku nke, n’indwara zituruka k’umwanda.
Mukandasira yanenze bamwe mu bayobozi b’imidugudu igaragaramo iki kibazo, kuba ba ntibindeba.
Abayobozi b’imidugudu bahahwe icyumweru kimwe gusa kuba bagaragaje urutonde rw’ingo zidafite ubwiherero ndetse no kuba cyabonewe umuti, buri rugo rufite umusarani mwiza kandi wujuje ibisabwa, kugira ngo birinde abaturage kwiherera mu gasozi, harengerwa ubuzima n’ibidukikije. Aba bayobozi b’ibanze bakaba biyemeje ubukangurambaga.
Muri iyi nama mpuzabikorwa y’akarere ka Ngororero, banagarutse ku kibazo cy’umutekano aho Umuyobozi w’ingabo mu ntara y’iburengerazuba General Major Alexis Kagame, yibukije aba bayobozi b’ibanze, gukumira no kurwanya abantu bitwaza imyemerere y’idini ya Isilamu bagamije guhungabanya umutekano mu bikorwa by’ubutagondwa n’ubuhezanguni.
Imparirwakurusha za Ngororero zaboneyeho n’umwana wo kwinenga ku mwanya wa 14 zitishimiye mu mihigo y’umwaka wa 2015-2016, zivuga ko ari ipfunwe kurizo, mu gihe akarere kabo kazaga mu myanya 3 ya mbere mu kuyesa. Bavuga ko kubufatanye n’abaturage bagiye gukora ibishoboka byose, bakazisubiza igikombe cyabo cyabaciye mu myanya y’intoki.


text:
Page 11 of 21
3. YA’ADJUDJU NA MA’ADJUDJU
Ya’adjudju na Ma’adjudju, ni imiryango ibiri ifite abantu benshi kandi bazaza ku isi mu bihe bya nyuma imperuka yegereje, bakazakora ibikorwa byinshi by’ubwangizi n’ubugome… Kuza kwabo nabyo biri mu bimenyetso bikuru by’imperuka nk’uko Imana yabishiomangiye muri Qor’ani aho yavuze iti:
حتى إذا فتحت يأجوج ومأجوج وهم من كل حدب ينسلون. واقترب الوعد الحق فإذا هي شاخصة أبصار الذين كفروا... سورة الأنبياء 96-97
“Kugeza ubwo Ya’adjudju na Ma’adjudju bazafungurwa, maze batangire gukwirakwira ku isi bakora ubwangizi, icyo gihe isezerano ry’ukuri (imperuka) rizaba ryegereje, maze babandi bahakanye Imana batangire gukanura amaso yabo…” Qor’ani 21:96-97
Ya’adjudju na Ma’adjudju bazaza bavuye mu buvumo bafungiwemo, bakaba bazaza nyuma yo kugaruka kwa Yesu amaze kunesha Masihi Dadjal no kumuhitana, icyo gihe nibwo Ya’adjudju na Ma’adjudju bazaza bangize isi mu buryo buteye ubwoba, nyuma y’ubwo bazaba bamaze kwangiza isi no kuyikoraho ubugome bukabije, Yesu azasaba Imana ayitakambira ngo itabare abantu ibakize ba Ya’adjudju na Ma’adjudju, aha niho Imana izabakiza abantu, nkuko Intumwa y’Imana Muhamad Imana iyihe amahoro n’umugisha yabishimangiye igira iti:
“Icyo gihe Issa (Yesu) mwene Mariyamu azasanga abantu Imana yakijije Masihi Dadjal, maze Yesu abahanagure muburanga bwabo anababwire inzego zabo bazabona mu ijuru, igihe rero bazaba bari muri ibyo, nibwo Imana izabahishurira Yesu imubwire iti:”Njyewe Imana maze gusohoza abagaragu banjye, kandi ntanumwe mu Bantu ufite imbaraga zo kubarwanya, none wowe Yesu ngaho tabara abagaragu banjye ubahungishe ubajyane ku musozi, icyo gihe Imana izahita yohereza Ya’adjudju na Ma’adjudju, batangire gukwira mu misozi yose bangiza, abambere bazanyura kukiyaga cyitwa Twabariya (Muri Palestina) bahite banywa amazi yose bayakamye, kuburyo abandi muribo bazahanyura bazavuga bati:”Ariko hano higeze kuba amazi!” Ubwo, ba Ya’adjudju na Ma’adjudju bazagota Yesu n’abarikumwe nawe bazatakambira Imana kugirango ibatabare, icyo gihe Imana izaboherereza ibisimba bibarye mu majosi yabo, maze bucye bose bapfuye, ubwo nibamara gupfa, Yesu n’abari kumwe nawe bazamanuka ku musozi bajye hasi, nibahagera bazasanga ahantu hose huzuye imisokoro yabo n’umunuko, nibwo Yesu n’abari kumwe nawe bazatakambira Imana ngo ibakize iyo minuko, ibwo Imana izohereze inyoni nini cyane kandi nyinshi zitunde iyo mirambo yabo ziyijungunye aho Imana izashaka, maze Imana iguhse imvura isukure ubutaka ibusige bumeze nk’ikirore”. Yakiriwe na MUSLIM
Iyi mvugo y’Intumwa y’Imana Imana iyihe amahoro n’umugisha iragaragaza ko Ya’adjudju na Ma’adjudju bazaza ari abangizi bakomeye, bakazaba ari ibigeragezo ku Bantu, ariko bakazatabarwa n’Intumwa y’Imana Issa (Yesu) (Imana imuhe amahoro n’imigisha) ubwo azasabira abantu ku mana ikabatabara ikabakiza abo bangizi.
Ubuzima bwiza nyuma yo kugaruka kwa Issa
Yesu nagaruka ku isi hazabaho ibihe byiza, ubuzima bworohereye abantu babe aho mu mahoro n’umutekano busesuye, nkuko bishimangirwa n’imvugo y’intumwa y’Imana Muhammad Imana iyihe amahoro n’umugisha ayo yagize ati:
“Hazabaho ubuzima bwiza nyuma yo kuza kwa Yesu, icyo gihe ikirere kizatanga imvura, ubutaka burumbuke butange imyaka, icyo gihe umuntu azanyura kun tare nihagire icyo imutwara, umuntu azakandagira inzoka ntimurye, icyo gihe ntabisambo, nta shyari, ntanzangano zizabaho”
Izimvugo z’intumwa y’Imana Muhamad Imana iyihe amahoro n’umugisha zivuga ku kugaruka kwa Yesu, ziratwigishako:
-
Yesu azagaruka ntagushidikanya
-
Yesu nagaruka ku isi azakurikira amategeko ya Qor’ani Ntagatifu ninayo azayoboresha abantu,
-
Yesu nagaruka azarwanya andi madini yose atari Islam ntarindi dini azemera uretse Islam, ninayo mpamvu azasenya imisaraba, akanica ingurube, kandi azajye i Makkah akore imigenzo ya Hidja na Umrat
-
Mubihe bye, isi izagira umunezero n’ibihe byiza by’imigihsha n’umutekano
Igihe Yesu azamara ku isi
Intumwa y’Imana Issa (Yesu) (Imana imuhe amahoro n’imigisha) namara kugaruka ku isi azabaho imyaka mirongo ine (40 ans) nyuma yahoo azapfa maze abayisilamu bamusabire (Iswala y’uwapfuye). Ibi bishimangirwa n’imvugo y’Intumwa y’Imana Muhamad Imana iyihe amahoro n’umugisha aho yagize ati:
“Yesu azamara ku isi imyaka miringo ine (40 ans) maze apfe, hanyuma abayisilamu bamusalire”. SUNAMU ABI DAWUDI
4. KURASA KW’IZUBA RIHEREYE AHO RIRENGERA
Mu bimenyetso bikuru by’imperuka ni ighe izuba risarasira muburengerazuba, nkuko bishimangirwa n’imvugo y’Intumwa y’Imana Muhamad Imana iyihe amahoro n’umugisha aho yagize ati:
“Ntabwo imperuka izaba keretse izuba rirasiye aho rirengera, nirirasira mu burengerazuba, abantu nibaribona bazahita bemera Imana bose, kandi icyo gihe kwemera ku muntu ntacyo kuzaba kumumariye igihe atazaba yaremeye mbere y’ibyo bihe kandi atarakoze ibyiza muri uko kwemera kwe” BUKHARIY na MUSLIMU
5. INYAMASWA KIZASOHOKA MU BUTAKA
No mu bimenyetso bikuru by’imperuka, ni uko hari igisimba kizasohoka mu butaka kikaza kwigisha abantu kibabaza impamvu batemera Imana, icyo gihe ibiba bizaba ari byinshi ubwangizi bwarakwiye hose, ibyiza bibe bike, ni inyamaswa izasohoka mu butaka. Imana yashimangiye muri Qor’ani aho yavuze ati:
“Ijambo ry’Imana niribageraho, tuzabasohorera inyamaswa iturutse mu butaka, ibabwire ko abantu batemeraga Imana ibimenyetso by’Imana” QOR’ANI 27:82
6. UMURIRO UZIRUKANA ABANTU
Uyu muriro nicyo kimenyetso cya nyuma kizagaragara, maze imperuka, ikaza igikurikiye, uzaza uturutse mu gihugu cya Yemen, maze ushorere abantu ubajyane aho bazapfira ari naho bazazukira, ibi bishimangitwa n’imvugo y’Intumwa y’Imana Muhamad Imana iyihe amahoro n’umugisha aho yagize ati:
“Ikimenyetso kizaheruka ibindi ni umuriro uzava mu gihugu cya Yemen, uzirukana abantu ukabageza aho bazazukira”. SAHIHI MUSLIMU
Nyuma y’uyu muriro rero ntakindi kimenyetso kizabaho ahiubwo imperuka izahita ibaho.


text:
Ndababaye, ndashengurwa nshira, nubwo nkomeza kuryumaho ngo abavandimwe n’inshuti batamenya intimba nikoreye ! Ntinya ko mba urwamenyo, none ngize amahirwe mbonye aho nisanzurira, kuko nibura nziko ndibuvuge ikindi k’umutima ntawe undeba mu maso ngo amenye uwo ndiwe ngo hato atanshira urubanza.
Iminsi ya mbere nabanje kwibwira ko ari ibisanzwe, kuko hari hashize icyumweru kimwe atanyikoza nyamara kandi mbere twarahuzaga urugwiro mu ijoro ry’urukundo nibura kane mu cyumweru. Nabanje gutekereza ko ari uko wenda ananinwe. None ubu amezi abaye arindwi, aza akarya akaryama, agakora nkaho ntahari, niyo nijijishije nkamukoma inkokora ngo ndebe ko nibura yagira icyo yibwiriza,ansunikira hirya.
Nabuze aho nahera mubaza icyabaye, gusa simbura gutekereza ko afite indi nshoreke akaba ariyo mpamvu yo kuntera umugongo. Mu gitondo namubajije icyabaye, andeba mu maso, arangije arambwira ngo ntabona icyo nshaka kuvuga, maze arahaguruka arigendera. Nkora uko nshoboye ngo abana batabona ko hari ikibazo, ariko kwihangana biranze. Ndi umuntu, nanjye ngira ibyifuzo. Umukozi dufite mu rugo, agira isuku kandi mbona ari umusore uhamye, none uwakwihorera umugabo wanjye ko ahahira urugo nanjye nkajya nicyemurira ikibazo cyanjye k’uruhande ?
Nkuko mpora mbigarukaho kenshi, imibonano mpuzabitsina kubashakanye ni ikintu cy’ingezi kugira ngo urugo rugende neza, ariko kandi giherekezwa n’ibindi bintu runaka kugira ngo hakomeze kubaho umunezero mu muryango. Ikintu kibanze kugira ngo ibyo byishimo bikomeze kubaho, ni ikiganiro cyeruye kandi mucishije bugufi ugirana n’uwo mwashakanye. Iyo icyo kiganiro kibuzo, byanze bikunze urwicyekwe rurabataha, ukumvikana mwari mufite rukayoyoka.
Nta mpamvu ufite yo gutinya uwawe, kandi mu kinyarwanda baca umugani ngo aho kunigwa n’ijambo wanigwa n’uwo uribwiye. Ikibazo ntigikemurwa no kwikurirrira ibindi bibazo, nko gutangira kuryamana n’umukozi wibwira ko aribyo bizatuma utunganirwa. Wikwisenyera, ahubwo, fata umwanya, utegure utuntu twose uziko akunda, bigutware wenda icyumweru kugira ngo umugushe neza kandi niyo cyarenga ntacyo bitwaye. Abagabo akenshi burya bameze nk’abana, iyo umuguyaguye agera aho agacururuka, maze umusabe kukubwira ikibazo kiri hagati yanyu. Wica urubanza utaramenya impamvu y’ukuri nubwo nemenyeraya nawe ko amezi arindwi ashize atakwikoza agaragaza koko ko harimo ikibazo.
Numara kumenya impamvu y’ukuri, uzaba umaze kubana kimwe cya kabiri cy’igisubizo cy’icyo kibazo, kandi ngo ibuye ryagaragaye ntiriba rikishe isuka.
Wateta,com izakomeza kuganira nawe mu nkuru zacu zitaha.
Reka dusabe abakunzi ba wateta,com batange ibitekerezo bakubwira uko babyumva n’icyo wakora. Mu minsi iri imbere tuzaha igice cya kabiri iyi nkuru, tumaze kumenya uko byagenze umaze kumuguyaguya ukamenya igitera uko kutakwikoza.
Usanze afite inshoreke wabigenza ute ?
Ikibazo cyose waba ufite jya ahanditse ngo « Baza Kubana », utwohorereze ubutumwa, tuzagusubiza mu gihe gikwiye.
Mana weee ubu se koko azapfa ? Mbega inkuru nziza ! Rwose utubabarire ntazapfe tutamenye iherezo, mu minsi ya none inshuti nka Ngabo nizo zeze. Kubana turamushimira cyane n’ukuri uri umunyabwenge
jyewe ndumva gufata decision imeze gutyo yo kumuca inyuma first of all uzaba wisenyeye ikindi uzaba wisuzuguje?? icara umuganirize umubaze nezaa impamvu ndahamya ntashidikanyako Niba agukunda azagusobanurira mukomezanye neza nkuko byahozee cg wamuhaga nabi ntiyishime???? banza nawe wisuzume.nubona ntakosa ufite uzamugushe neza azakubwira murakoze.


text:
SINZONGERA GUKUNDA
Episode 4……………………
Duherukana Ariana anzaniye impano wakwibaza ngo yanzaniye iki?
Reka Dukomeze
.
Yarapfunduye mbona yanzaniye pome 3 , mubyukuri byaranshimishije burya murukundo impano yose ni impano , yaba nto cg nini
Nafashe agapome kamwe nkacamo kabiri turagasangira numvaga mbonye umwanya wo kuganira bihagije yaratangiye
.
Ariana: chr nari nkukumbuye
Njye: nanjye ni uko , merci wanzaniye pome,,,
Ariana: sha noneho murugo bampaye itegeko ryo kugera murugo saa kumi nimwe n’igice.
Sinzi icyo banshakaho
Njye: noneho ugiye guhita uncika tutaganiriye nukuntu nari nkukumbuye
Ariana: ni ukwihangana nzajya nkusura neza kuri weekend…
Njye: basi reka tuganire umunota umwe
Ariana: ok, ntakibazo
.
Twaganiriyeho ahita ataha… Bitewe n’uko iwabo bari baramuhaye amategeko akaze yo gutaha kare twabonanaga gake gashoboka byatumaga mukumbura cyane twahura bigasa nk’umunsi mukuru. Iminsi itatu yashije tubonana amahushuka , umunsi umwe baje kwiga basanga habaye konje ariana yanga gutaha ahita aza kunyisurira. Yaje yambaye uniform(imyenda y’ishuri) ajya mu icyumba cyanjye akuramo uniform yambara imwe mu myenda yanjye ..
Ariana: chr, uyumunsi ndi uwawe unkoreshe icyo ushaka.
Njye: ubuse iwanyu nibakubura sibiba bibi?
Ariana: wapi, ndababeshyako niriwe kwa aunt wanjye
Utuye hariya hepfo
Njye: ariana , nyumva neza turakundana ariko sinshaka kuzajya nkuteza ibyago .
Ariana: humura papa yarazindutse, mama rero ntabwo ankanga
Yahise atangira gukora isuku mu igikari , afata imyenda atangira kumesera, arakoropa , ashoje amasuku ahita ateka , njye nari ndimo kwakira abakiriya(clients)…
Saa munani ibiribwa byarahiye ariana ansaba gukinga nkaza tukarya. Nakinzeho gusa numvaga mfite ubwoba ko iwabo baza guteza andi mahane bikazatugaruka nkuko mbere byatugendekeye.
Nasanze yari yateguye , ibyokurya ku ameza, inzu ikoropye , ibyombo byogeje, imyenda imeshe, uburiri bushashe neza… Naratunguwe kuko yabikoze ntacyo yambajije. Numvise bindenze.. Negereye ameza turafungura tunaganira.
.
Njye: ariana ibi ukoze birandenze, reka nkushime wakoze
Ariana: chr , ni uko kwiga kwanjye bimbuza kukuba iruhande , naho ubundi nagukorera nibirenze ibyo…
Njye: ndabona wavamo umugore mwiza… Nkuko twiyemeje gukundana , mfasha tuzanashakane
Ariana: bae, humura nanjye niyo ntego. Ndi uwawe igihe cyose,,, nubwo wenda murugo banyima ubwigenge kuko ndi muto kandi niga , nzakura noneho dukundane bose babibone.
.
Mbega uwo munsi ngo urukundo ruradutwara, njye nakomeje kugira ubwoba kuko narindikumwe n’umunyeshuri byari amakosa, gusa nibazaga impamvu ariana we adafite ubwoba. Twashoje kurya ariana ajya kuburiri araryama arasinzira nanjye nsubira gucuruza, ariana yisanzuraga nk’uri iwabo…
Nirindaga ko twagera kure kuko nangaga ko twaryamana igihe kitaragera. Yakomeje kuryama bigeze nka saa kumi nimwe, nasubiye kureba niba yabyutse… Nasanze akiryamye kandi amasaha yari yagiye, naragiye nsuka amazi mu agakombe, ndamwegera mukoraho ngo abyuke nti yumva nabonye umwanya wo kumwitegereza, mfata akaganza ke ndakitegereza, nibwo nemeye neza ko ariyana ari umukobwa mwiza nitegereje mumaso he , mukora ku amatama, namaze umwanya muri ibyo nawe agisinziriye , amarangamutima yatangiye kuzamuka, musoma ku agahanga niruhutsa umutima, ndongera manura umutwe ngo musome ku agahanga , aba arakangutse mpita nikanga arabibona ko hari ibyo narindimo gukora .
nahise mfata kagakombe karimo amazi ndakamuha
.
Njye: akira amazi unywe
Ariana: urakoze
Njye: nari inje kukubyutsa kuko ndabona butangiye kwira
Ariana: sinzi uko byagenze ngo nsinzire kumanywa bigeze aha, wasanga ari uko ndi iruhande rwawe
Njye: ngaho haguruka utahe ababyeyi badahangayika
Ariana: ngaho mpagurutsa…
.
Naramuhagurukije nkuyeho ishuka nsanga yari yambaye agakabutura kagufi narebye ibibero bye mpita mpindukira ndeba hirya nawe ahita amfata munda arambwira ngo wambabariye ukansezera
Numvise ngize ubwoba ndicalma ndahindukira mureba mumaso nawe arandeba aramwenyura Aza anyegera buhoro buhoro , anzengurutsa amaboko mu ijosi, arambobera nanjye mufata mumugongo duhagarara aho nk’iminota itatu duhoberanye ntacyo tuvuga… Numvaga ndi mu iyindi si, igituza kugituza. Hashize akanya numva aravuze
.
Ariana: topsam, ibi nkora ni uko nkukunda ndabe ntarimo kuruhira ubusa
Njye: humura ndabibona kandi ndi uwawe
Ariana: ngaho reka ntahe wakoze kunyitaho
Njye: nawe wakoze ndagukunda
Ariana: nanjye ndagukunda , ariko usigare usenga ntasanga mama yarakaye bikaba bibi
.
Namurengeje irembo bwari bwije izuba ryari ryarenze… Amaze kugenda nasigaranye ikiniga n’irungu , ibyo ni ibisanzwe kubakundana iyo umwe agiye usigarana agahinda.
Bigeze nka saa tatu zijoro yarampamagaye ambwirako ntacyibazo yagize , uko iminsi ishira urukundo rwariyongeraga nari nsigaye muha icyo ashaka, cyaba gihenze cyangwa gihendutse , kurya amafaranga yanjye numvaga ntacyo bintwaye… Yari asigaye ambwira byose ntacyo ampisha, namuguriye i-pod ihenze yo kumviramo umuziki
. gusa sitwongeye gusohokana kuko twangaga ko ababyeyi be bazana amahane. Yari goraga akansura murugo…
Nabonaga ntakibazo gihari
.
Umunsi umwe haje umuhungu wigana na ariana aje kugura utuntu, nshaka kumenya amakuru kuri ariana iyo ari ku ishuri uko aba ameze, amakuru yampaye ntabwo yanshimishije ahubwo yanshiye intege , gusa njye sinabyemeye numvaga ari ibinyoma
.
Yambwiye gutya: ariana ariyemera mu ikigo bose barabizi, arasuzugura, akurukana n’uduhungu bahora bamwirukana… Yambwiye byinshi byose byari bibi gusa. Murukundo ibitanya abantu ntibibura. Wamuhungu yahise yigendera ntabwo twari tuziranye yambwiye ko yitwa JACOB.
Nasigaye nshyushye mumutwe , kubyakira birananira, nawe ari wowe basebereje umukunzi wawe wababara nibazaga niba aribyo koko. Nafashe umwanzuro wo guceceka , niba aribyo nzabimenya kandi niba ataribyo nabyo nzabimenya. Nishyize mumutuzo.
Ariana hashize iminsi 2 ataza kunsura , rimwe mbona arampamagaye nditaba
.
Ariana: ndakwanze ndakwanze, ibintu wakoze ntabwo aribyo… Wambabaje
.
Nahise ngwa murujijo nibaza ikintu namukoreye nkakibura… Gusa numvaga abivuga ari serious
.
Yakomeje kuntuka mubyukuri ntazi icyo nzira
.
Episode 5
Loading…………….


text:
Ngororero: Igenamigambi ryiza ni irishingiye ku mibare
tariki ya 11 Gicurasi 2012, mu karere ka Ngororero habaye amahugurwa y’abazahugura abandi mu tugari n’imidugudu kw’ikosora rya nyuma ry’amakuru y’ubudehe. Iri kosora rikaba rigamije kugaragaza niba koko amakuru y’uko abanyarwanda bashyizwe mu byiciro by’ubudehe ariyo cyangwa niba agomba gukosorwa.
Avuga ku mpamvu iri kosora ari ingenzi mu karere ka Ngororero, bwana Eulade NAYIGIZIKI umukozi ushinzwe ibarurishamibare muri aka karere yavuze ko amakuru yavuye mw’ibarura riheruka mu mwaka wa 2010 asanga atariyo, kuko afata abaturage benshi akabshyira hasi y’umurongo w’ubukene, nk’aho muri aka karere iyo mibare igaragaza ko 64% by’abaturage bose bangana n’ibihumbi 307.693 ngo baba munsi y’umurongo w’ubukene, aho 5% babarirwa mu batindi nyakujya, 25% bakabarirwa mu batindi naho 34% bakabarirwa mu bakene, naho kuri miliyoni 10 718 379 by’abari batuye u Rwanda bose, 9105 363 bakaba bararebwaga na gahunda y’ubudehe.
Ayo mahugurwa yari agenewe abanyamabanga nshingwabikorwa b’imirenge ndetse n’abashinzwe imiberehomyiza y’abaturage hamwe n’abahagarariye ingabo na polisi yabaye akanya ko gusubiza amaso inyuma ngo bisuzume barebe niba koko iyo mibare yaba ihuje n’ukuri. Icyo bose bahurijeho ni uko hari aho basanga koko imibare yaba ikabije kuzamuka mu byiciro bimwe na bimwe ariko bakanavuga ko aka karere kagifite abakene benshi.
Abari mu mahugurwa ariko bagaragaje impungenge z’uko iri kosora ry’amakuru nirikorerwa mu mudugudu kandi rigakorwa n’abayobozi bawo ntakizahinduka kuko abaturage benshi baba bashaka kwibaruza mu bakene bamwe batekereza ko bazabona imfashanyo, abandi bakeka ko bazacibwa amafaranga, bityo bamwe bagasaba abayobozi babo kubashyira mu byiciro bifuza.
Bwana Nayigiziki akaba yasobanuriye abari aho ko ibi nta mpungenge biteje kuko hazabaho ubujurire ku baturage mbere y’uko amakuru afatwa nk’ukuri, bityo mu gukosora ibyajuriwe hakaba hazagaragara n’abaishyize mu byiciro batarimo.
Gusa nubwo iri kosora rigiye kuza, bamwe mu baturage bavuga ko batazi igikurikizwa bashyirwa mu byiciro by’ubudehe ndetse abatari bake bavuga ko barenganyijwe. Uwizeyimana Joselyne umwe mu baturage twaganiriye yatubwiye ko ugushyirwa mu byiciro by’ubudehe byakozwe nabi ndetse ntanatinya kuvuga ko ngo hajemo ikimenyane, bityo ngo biramutse bikosowe hakaba hari benshi byarengera.


text:
INGINGO Y’IBANZE
Ese amadini ageze ku iherezo
Mu idini rya Gaffar wo muri Turukiya, bari baramwigishije ko Imana ari ingome kandi ibyo byamubuzaga amahwemo. Umugore we Hediye yatangiye gushidikanya ku idini rye afite imyaka icyenda gusa. Yaravuze ati “nari narigishijwe ko ibiba ku muntu biba byaragenwe n’Imana. Kubera ko nari imfubyi, naribazaga nti ‘ni iki nakoze cyatumye Imana ingira imfubyi?’ Nararaga ndira bugacya. Nagize imyaka 15 narazinutswe idini.”
ESE nawe wigeze kuzinukwa idini? Niba ari uko bimeze, si wowe wenyine. Mu bihugu byinshi, umubare w’abantu batagira idini uragenda wiyongera. Ibyo bigaragaza ko mu gihe kiri imbere, idini rizaba ritagifite imbaraga. Dore uko byifashe muri bimwe muri ibyo bihugu.
Kuki abantu bava mu madini?
Abantu baragenda bazinukwa idini kubera impamvu zitandukanye. Bamwe bababazwa n’uko amadini ashyigikira urugomo n’iterabwoba. Nanone bababazwa n’ubusambanyi bw’abayobozi b’amadini. Izindi mpamvu zituma barizinukwa harimo:
Ubutunzi: Hari ikinyamakuru cyagize kiti “uko umuntu agenda arushaho gukira ni ko agenda areka gushishikazwa n’idini.” Ibyo bigaragara cyane mu bihugu byinshi, aho ubukungu bwiyongereye cyane. John V. C. Nye wigisha iby’ubukungu muri kaminuza, yavuze ko mu bihugu bimwe na bimwe “abantu bafite imibereho myiza iruta iy’abami babayeho mu myaka 200 ishize, kandi ko bagenda barushaho kugira umururumba.”
ICYO BIBILIYA IBIVUGAHO. Bibiliya yavuze ko mu “minsi y’imperuka,” abantu bari kuzagenda barushaho gukunda amafaranga n’ibinezeza aho gukunda Imana na bagenzi babo (2 Timoteyo 3:1-5). Hari umwanditsi wa Bibiliya wari uzi akaga gaterwa n’ubukire, wabwiye Yehova Imana ati “ntumpe ubukene cyangwa ubukire.” Kuki atifuzaga ubukire cyangwa ubukene? Yakomeje agira ati “kugira ngo ntahaga maze nkakwihakana.”—Imigani 30:8, 9.
Imigenzo n’imyifatire y’abanyamadini: Abantu benshi, cyane cyane abakiri bato, babona ko amadini nta cyo amaze. Abandi bo, bayatakarije icyizere. Umunyamakuru witwa Tim Maguire yagize ati “imyitwarire yaranze amadini mu myaka ibarirwa mu magana ishize, yatumye abantu bayazinukwa kuko babona ko atagishoboye kubatoza imico myiza.”
ICYO BIBILIYA IBIVUGAHO. Yesu Kristo yatanze umuburo ku birebana n’abigisha b’ibinyoma, agira ati “muzabamenyera ku mbuto zabo. . . . Igiti cyose cyiza cyera imbuto nziza, ariko igiti kibi cyose cyera imbuto zitagira umumaro (Matayo 7:15-18). Mu ‘mbuto zitagira umumaro’ hakubiyemo uburyo abanyapolitiki bashyigikira ibikorwa bisuzuguza Imana, urugero nko kuryamana kw’abahuje igitsina (Yohana 15:19; Abaroma 1:25-27). Nanone hakubiyemo imigenzo idafashije basimbuza inyigisho nziza ziboneka mu Byanditswe (Matayo 15:3, 9). Yesu yaravuze ati “gaburira abana b’intama banjye” (Yohana 21:17). Ariko muri iki gihe, abantu benshi ntibagaburirwa amafunguro meza ava ku Mana; ahubwo barashonje cyane.
Abayobozi b’amadini bigwizaho imitungo: Hari ikigo cy’ubushakashatsi cyagaragaje ko abantu benshi batekereza ko amadini ashyira imbere amafaranga. Nanone bamwe mu bayobozi b’amadini biberaho mu iraha, mu gihe abayoboke babo bicira isazi mu jisho. Urugero, mu mugi wo mu Budage, abayoboke b’amadini babona ibyokurya biyushye akuya, mu gihe abasenyeri babo bavugwaho ko ari abaherwe. Ibyo byarakaje Abagatolika benshi bo muri ako gace. Nanone hari ikinyamakuru cyavuze ko kuba muri Nijeriya “abantu bagera kuri miriyoni 100 batungwa n’amafaranga atageze ku iyero rimwe ku munsi (atageze ku 1.000 FRW), naho abapasiteri bakiberaho mu iraha, ari ikibazo giteye inkeke.”—GEO.
ICYO BIBILIYA IBIVUGAHO. Pawulo, umwanditsi wa Bibiliya yagize ati ‘ntiducuruza ijambo ry’Imana’ (2 Abakorinto 2:17). Nubwo Pawulo yari umubwiriza urangwa n’ishyaka mu itorero rya gikristo ryo mu kinyejana cya mbere, yakoraga akazi kamuheshaga amafaranga kugira ngo atabera abandi umutwaro (Ibyakozwe 20:34). Yakurikizaga itegeko rya Yesu rigira riti “mwaherewe ubuntu, mutange ku buntu.”—Matayo 10:7, 8.
Abahamya ba Yehova ntibagurisha ibitabo byabo cyangwa ngo bace amafaranga abo bigisha Bibiliya, kuko bakurikiza iryo tegeko rya Yesu. Nanone ntibatanga icya cumi cyangwa ngo bakusanye amaturo mu gihe cy’amateraniro. Amafaranga bakoresha aturuka mu mpano zitangwa ku bushake, kandi ntatangwa mu ruhame.—Matayo 6:2, 3.
Kuva mu madini byari byarahanuwe
Mu myaka ishize, nta watekerezaga ko amadini yari kuzahura n’ibibazo nk’ibyo afite muri iki gihe. Ariko Imana yo yabibonye mbere kandi yabimenyesheje abantu ikoresheje Bibiliya. Amadini yose yatandukiriye amahame y’Imana yagereranyijwe n’indaya cyangwa “Babuloni ikomeye.”—Ibyahishuwe 17:1, 5.
Kuba amadini y’ikinyoma agereranywa n’indaya birakwiriye, kuko yagiye afasha abayobozi gufata ubutegetsi no kwigwizaho imitungo, nubwo avuga ko yubaha Imana. Mu Byahishuwe 18:9 havuga ko “abami bo mu isi basambanaga na yo.” Iryo zina “Babuloni” na ryo rirakwiriye, kuko inyigisho zo mu madini menshi y’ikinyoma n’imihango yayo, ikomoka mu mugi wa kera wa Babuloni wari wiganjemo idini ry’ikinyoma n’imiziririzo itandukanye. Muri izo nyigisho harimo ivuga ko ubugingo budapfa, iy’ubutatu n’ubupfumu. *—Yesaya 47:1, 8-11.
Babuloni yaguye igihe amazi y’uruzi rwa Ufurate yari ayikikije “yakamaga.” Ibyo byatumye ingabo z’Abamedi n’Abaperesi zifata uwo mugi (Yeremiya 50:1, 2, 38). Mu ijoro rimwe gusa izo ngabo zari zimaze kuwigarurira.—Daniyeli 5:7, 28, 30.
Nanone Babuloni Ikomeye “yicaye ku mazi menshi.” Bibiliya ivuga ko ayo mazi agereranya ‘amoko y’abantu n’imbaga y’abantu’ babarirwa muri za miriyoni bashyigikiye idini ry’ikinyoma (Ibyahishuwe 17:1, 15). Nanone igaragaza ko ayo mazi y’ikigereranyo yari kuzakama, ibyo bikaba bigaragaza ko Babuloni iri hafi kurimbuka kandi ko izarimburwa mu kanya nk’ako guhumbya (Ibyahishuwe 16:12; 18:8). Ariko se izarimburwa na nde? Abanyapolitiki bayikunda muri iki gihe ni bo bazayihindukirana bayirimbure, bayisahure kandi barye inyama zayo.—Ibyahishuwe 17:16, 17. *
“Nimuyisohokemo”
Kubera ko Babuloni igiye kuzakanirwa uruyikwiye, Imana y’urukundo yatanze umuburo ugira uti “bwoko bwanjye, nimuyisohokemo niba mudashaka gufatanya na yo mu byaha byayo, kandi mukaba mudashaka guhabwa ku byago byayo” (Ibyahishuwe 18:4). Uwo muburo Imana yatanze ugenewe abantu bameze nka Gaffar na Hediye twigeze kuvuga. Abo bantu bifuza kwemerwa n’Imana kandi bazinutswe amadini bitewe n’inyigisho zayo ziyobya.
Gaffar atariga Bibiliya, yumviraga Imana bitewe no kuyitinya. Yagize ati “nahumurijwe no kumenya ko Yehova ari Imana y’urukundo, kandi ko ashaka ko tumwumvira tubitewe n’uko tumukunda (1 Yohana 4:8; 5:3). Hediye amaze kumenya ko Imana atari yo yamugize imfubyi, kandi ko ibyamubayeho itari yarabigennye mbere y’igihe, yumvise aruhutse. Yahumurijwe n’imirongo yo muri Bibiliya, urugero nk’uwo muri Yakobo 1:13, uvuga ko Imana itagerageresha abantu ibibi. Hediye na Gaffar bamenye ukuri ko muri Bibiliya, maze basohoka muri “Babuloni.”—Yohana 17:17.
Babuloni nirimburwa, abazarokoka ni abumviye Imana bakayisohokamo kugira ngo ‘basenge Data mu mwuka no mu kuri’ (Yohana 4:23). Abantu nk’abo bafite ibyiringiro byo kuzabaho igihe isi izaba ‘yuzuye ubumenyi ku byerekeye Yehova nk’uko amazi atwikira inyanja.’—Yesaya 11:9.
Koko rero, idini ry’ikinyoma rizaranduranwa n’imizi yaryo kuko “Imana idashobora kubeshya” (Tito 1:2). Icyakora abasenga Imana by’ukuri, bazatunga batunganirwe iteka ryose.
^ par. 16 Niba wifuza ibindi bisobanuro bishingiye kuri Bibiliya ku birebana n’imico y’Imana, Babuloni Ikomeye, imimerere abapfuye barimo hamwe n’ubupfumu, reba igitabo Ni iki mu by’ukuri Bibiliya yigisha? Nanone kiboneka kuri www.jw.org/rw.
^ par. 18 Reba ingingo igira iti “Icyo Bibiliya ibivugaho—Imperuka y’isi, iri muri iyi gazeti.


text:
Rwanda | Gakenke: Kuva ku mwanya wa nyuma si impanuka ni ugukora cyane- Umuyobozi w’akarere
Umuyobozi w’akarere wungirije ushinzwe imibereho myiza, Ntakirutimana Zephyrin atangaza ko kuva ku mwanya wa nyuma atari impanuka ahubwo babikesha gukora cyane. Yemeza ka akarere kazaza mu myanya itanu ya More...
Ngoma: Abayobozi barakangurirwa gutanga service nziza
Umuyobozi w’akarere ka Ngoma wungirije ushinzwe ubukungu, Mupenzi George aratangaza ko kubahiriza ighe ari kimwe mu biranga service nziza. Ibi yabitangarije mu nama yagiranye n’abakozi bo mu mirenge More...


text:
Umushumba mukuru w’itorero Abacunguwe Bishop Rugagi Innocent,yamaze guha umukobwa waje gusengera mu rusengero rwe impeta bivugwa yarimo imiti imufasha gukora ibitangaza mu gihe yabaga asengera abantu.
Ibi byabaye mu cyumweru gishize , ubwo muri iri Torero ubwo byari bigeze mu mwanya w’ubuhanuzi. Bishop yagendagenze mu mpande zose z’uru rusengero ahanurira abantu. Yaje kugera mu nguni imwe ahagana inyuma ku muryango ahaba hahagaze abantu benshi babuze aho yicara, yambura impeta ye abantu benshi bamuziho, aho hari na bamwe bavuga ngo ko ariyo mpeta imukoresha ibitangaza.
- Bishop Innocent Rugagi watanze impeta ye
Mu ibanga rikomeye, ku buryo byaje kugora n’umunyamakuru w’Abacunguwe gufata amashusho, Bishop yaje kureba uyu mukobwa/umugore aramubaza ati: Mbese n’ako gatelefone konyine ufite? undi nawe amusubiza ko ariko konyine, Bishop aramubwira ati: Uretse n’aka kagaragarira inyuma gusa, ufite n’ibindi bibazo byinshi cyane bijyanye n’ubushobozi.
Ibi byose Bishop Rugagi yabivugaga gahoro byumvwaga n’aba mwegereye gusa kuko indangururamajwi yari yayikuyeho atari kuyikoresha. Ubwo yahise amubwira ngo akure simukadi (sim cards) muri Telefone ahita yambura ya mpeta arayimupfumbatisha ati: Genda uyigurishe ukemuze n’utundi tubazo dutandukanye ufite, kuko ndatubona ko ari twinshi.
Uyu wahawe iyi mpeta byaramurenze , Bishop amaze kugenda arapfukama azamurira Uwiteka icyubahiro ariko ubona byamurenze pe.
Ubwo ushobora kwibaza ngo nyuma yo kuyitanga byagenze bite n’ubuhanuzi?
Ubwo nyuma yo gutanga iyo mpeta amateraniro yarakomeje, ahubwo Bishop ahanura birenze, ubwo yafashe umwanya wo gusengera abantu indwara nyinshi zitandukanye harimo umugore wari waje yarahinamiranye atabasha no kweguka, ariko Bishop yaramusengeye arahagarara neza ndetse aricara aranagenda ndetse yirukanye n’abandi benshi mo imyuka mibi.
Nkindi Alpha
Ibitekerezo
Imana imuhe imigisha Kanda hano umusubize
ariko abatuka umukozi wi Mana bibaza iki koko niba utamushaka mureke abamushaka barahari ahubwo umugiraneza ampe nomeroye nitwa Munezero nomero zanjye ni +258868976645nukuri uraba ukoreye umugisha Kanda hano umusubize
nashakaga kukwihera no.ya bishop rugagi0786153607 Kanda hano umusubize
nomeroni 0722880019 Kanda hano umusubize
nukuri Imana imukomeze kwitanga kwe nanjye muzame nomero ye Kanda hano umusubize
amahoro ndifuza kubona nimero ya paciyeri rugagi uwayi ndusha yazAyima0782575558 Kanda hano umusubize
Imana ihezagire bishop Rugagi, agira impuhwe zidasanzwe, atandukanye n’abandi bahanuzi/Pasteur/bishop tumenyereye kubona, bo baba bashaka kwikururiraho imitungo y’abayoboke babo ariko bishop Rugagi we nibyo atunze ashimishwa no kubifashisha abayoboke be babikeneye. Bishop Uwiteka akomeze abane nawe, Kanda hano umusubize
imana ninnziza Kanda hano umusubize